Hilavitkutin harrastaa: Moottoripyörä osa 1, alkuinnostus ja autokoulu — Hilavitkutin.com\nOlet täällä: Alkuun / Autot ja Liikenne / Hilavitkutin harrastaa: Moottoripyörä osa 1, alkuinnostus ja autokoulu\nMopon käsittely oli helppoa ja kuten fillarissa, jos mopo alkoi kaatumaan tai tuli yllättävä tilanne, oli helppoa jarruttaa ja laittaa jalka maahan. Toisen ajokokeilun jälkeen mopokuume oli jo täydessä voimassa. Tai itse asiassa se oli mopokuume vain sekunnin verran, sitten tiesin että tarvitsen isomman menopelin. Menin nettimotoon ja katsoin vähän millaisia oli tarjolla. Se oli vartin homma. 600-kuutioinen Honda Shadow sopi budjettiin ja näytti hyvältä. Myös keskustelupalstoilla pyörää kehuttiin hyväksi aloittelijalle.\nPienenä haasteena näin sen, että ajokortissani oli B. Kun olisi pitänyt olla AB. Mutta ei se mitään, ajattelin. Olen ajanut toistakymmentä vuotta autoa, joten siitä vaan autokouluun ja A-kirjain korttiin. Oli jo elokuun loppu, joten kursseja ei ollut paljon. Soittelukierroksen jälkeen löytyi kuitenkin vielä kurssi Helsingistä. Kortin hinnaksi kaiken kaikkiaan tulisi hieman alle 1000 euroa.\nEnsin suoritin teoriatunnit ja sitten oli tiedossa teoriakoe sekä ajotunteja. Ensimmäisellä tunnilla ajoin 125-kuutioisella endurolla pienellä kentällä ympyrää. Se oli hauskaa. Seuraava ajotunti oli jo haastavampi kun käyttöön otettiin 600-kuutioinen Kawasaki, joka painoi lähemmäs 200 kiloa. Sillä oli aika vaikea ajaa hitaasti ympyrää. Mutta kyllä se lopulta onnistui. Olin hieman vähemmän innostunut kuin ensimmäisen tunnin jälkeen. Kolmannella ajokerralla laitettiin keiloja radalla käsittelykokeen malliin ja siinä olikin jo todella paljon haastetta.\nLähde: www.autokoulukontkanen.fi (pdf-tiedosto)\nLisäksi harjoittelimme jarrutuksia ja hidasajoa. Yhtäkkiä ajaminen olikin todella vaikeaa ja tuntui että ei tämä olekaan ihan läpihuutojuttu. Ennen seuraavaa ajotuntia otin mopon veljeltäni lainaan ja harjoittelin hidasajoa kolme päivää. Seuraavalla ajokerralla sitten meni keilarata ajotunnilla läpi ja päästiin liikenteeseen. Suurin haaste hidasajossa oli se, että polkupyörällä on tottunut ajamaan niin, että jos alkaa pyörä kaatumaan, laittaa jalan maahan. Prätkällä täytyi voittaa pelko ja kun pyörä alkoi menemään nurin, täytyi nostaa kytkintä ja vääntää lisää kaasua. Reidet täytyy pitää koko ajan kiinni pyörän kyljessä vaikka pelko iski, että nyt se kaatuu.\nMutta liikenteessä ajo täytyy olla helppoa! Oli seuraava ajatus. Pyörän hallintalaitteiden käyttö tuli melko luonnostaan runsaan mopolla harjoittelun ansiosta. Hieman vielä pelkäsi raskasta pyörää ja pysähtyminen oli välillä horjuvaa. Kaikkein suurin ongelma oli kuitenkin umpikypärän tarjoama varsin rajattu näkyvyys. Päätä täytyi todella käännellä. Toisena ongelmana oli tietenkin ajotottumukset. Autolla ajaessa oli kehittynyt tiettyjä ajorutiineja, jotka eivät automaattisesti siirtyneetkään moottoripyöräilyyn. Täytyi tavallaan opetella ajamaan uudelleen, kun alla oli aivan eri laite kuin mihin oli tottunut.\nPikkuhiljaa ajaminen alkoi sujua. Täytyy sanoa, että se vaati paljon nöyryyttä aluksi kun ajaminen on vaikeaa. Lisävaikeuksia minulle toi huono suuntavaistoni ja se kun täytyi tottua siihen että opettaja ohjaa radiopuhelimella minne seuraavaksi käännytään. Normaalisti olen tottunut siihen, että tiedän jo hyvissä ajoin etukäteen, milloin on seuraava käännös ja minkälainen tie ja nopeusrajoitus on edessä.\nInssi oli hieman alle kuukauden päästä ensimmäisestä ajotunnista. Ennen sitä olin harjoitellut tosi paljon mopolla käsittelykokeen tehtäviä. Etenkin pujottelurata tuotti paljon stressiä ja oli mielessä monena iltana kun meni nukkumaan. Kokeessa oli aika paljon stressiä ja ensimmäisellä yrityksellä pujottelurata meni melkein läpi. Viimeisessä mutkassa jalka osui maahan. Onneksi oli vielä toinen yritys. Siinä vaiheessa sisäinen puhe oli jotakuinkin näin: “Jyrki, älä jännitä, kyllä se hyvin menee, vaikka kädet tärisee”. Ja kyllä se meni kuin menikin. Se oli ihmeellistä. Muuta käsittelykokeen osiot eivät oikeastaan tuottaneet vaikeuksia. Ajokoe liikenteessä ei sitten mennytkään läpi, joten varasimme uuden yrityksen kahden viikon päähän. Sitä ennen täytyi ajaa vielä ylimääräisiä ajotunteja. Olin ottanut jo aiemmin lisätunteja ja kurssin kustannukset olivat nousseet n. 500 eurolla.\nKortin hankkiminen ei ollutkaan enää läpihuutojuttu. Ja kaksi seuraavaa viikkoa oli silkkaa stressiä. Lisäksi mieltä painoi se, että jos ajokoe ei seuraavalla kerralla mene läpi, ehtii ehkä yrittää vielä kerran tänä vuonna. Sen jälkeen vasta keväällä. Ja koska ajokokeen onnistuminen on voimassa vain 6kk, silloin täytyisi ottaa myös pujottelurata uudelleen, josta olin vannottanut itselleni että “EI ENÄÄ IKINÄ”.\nJotenkin kuin lahjana seuraavan ajokokeen ajopäivä oli täydellinen. Aurinko ei paistanut silmiin ja katsastusinsinööri oli tosi mukava nuori tyyppi, joka ohjasi ajoa minulle sopivalla tavalla. Kokeessa tosin luulin jo viiden minuutin ajon jälkeen että olin mokannut koko kokeen. Ja ajoin vähän sillä asenteella lopun että “perkele”. Mutta läpi se meni kahdella virheellä. Aluksi oli vaikea uskoa. Sitten tuli helpotus ja sitten hirveä post-traumaattinen stressi. Tuntui että ei se mennytkään läpi. Ajokoe oli perjantaina ja viikonlopun jälkeen olin saanut nukuttua kunnolla pitkästä aikaa ja takana oli jo 180 km hienolla pyörälläni, joka lopulta osoittautuikin olemaan Honda Shadow VT750C4. Hieno laite ja hyvä ajaa.\nKortin saamisen jälkeen ja itsenäisen ajamisen alettua olen viimein huomannut, että ensimmäinen ajatukseni ei ollutkaan niin kaukaa haettu. Autolla ajaessa opitut käytännön tavat selvitä liikenteessä, huomioida muut ajajat sekä toimia nopeissa tilanteissa määrätietoisesti sekä viisaasti olivat taas käytössä ja ajosta tuli nopeasti turvallista. Nyt tuntuu, että pyörä pysyy perustilanteissa hyvin hallinnassa. Toisaalta koko ajan oppii pyörän käyttäytymisestä ja ajaminen on todella hauskaa. Ehkä suurin käytännön ero autolla ajamiseen on se, että prätkällä ei ole mitään järkeä ajaa pisteestä A pisteeseen B. Sillä ajaa ajamisen ilosta. Jos huomaa että on kiire, tuntuu että ennemmin menisi autolla.\nSeuraavassa osassa perehdyn pyörän hankintaan sekä lisä-ajokokemuksiin. Pyöräillessä ainakin näyttää olevan tällainen hauska morjenstus-kulttuuri. Hieman samanlainen kuin veneillessä.\nMinkälaisia kokemuksia teillä on moottoripyöräilyn aloittamisesta? Kertokaapa.\n19.10.2009 : 10:56\nÄLÄ VAAN KAADU!\nHyvää tekstiä, lisää näitä!\n19.10.2009 : 11:25\nMulla on ollut ajokortti jo vuodesta 1986 alkaen enkä vieläkään osaa ajaa liikennesääntöjen mukaan.\n19.10.2009 : 11:50\nItsellä oli sama tuossa kesällä. Päästyäni koulusta päätin ajaa valmistujais lahjaksi kortin ja hankkia pyörän pienillä sopnsoroinnilla. Itse ajoin pikku A kortin joten käsittely ja ajokoe suorritettiin 125 cc piikillä. Hienoa tekstiä ja varmasti apua jos jotakin sattuu mietityttämään alottaako. MP harrastus on elämäni parhaita päätöksiä. Mahtavaa vain ajella hyvällä säällä ja mutkaisella tiellä. Sekä MP piirit ovat erittäin suvaitsevaisia ja porukka on monimuotoista. Seuraaville sudenajoille vaan mukaan, huippu meininki :D.\n19.10.2009 : 12:06\nJep, minäkin ajoin kortin ja hommasin “ison” pyörän kesällä. Hauskaa hommaa on.\n19.10.2009 : 12:27\nSisältönsä puolesta mielenkiintoinen artikkeli mutta\nteksti oli vähän ärsyttävää luettavaa.\nEnemmän pilkkuja ja vähemmän pisteitä. :/\nNyt tuolla on kokonaisia kappaleita joissa ei ole pilkkuja ollenkaan, ja pisteitä on neljän-viiden sanan välein.\n19.10.2009 : 12:36\nItse hommasin tänä kesänä tuon ensimmäisen moottoripyörän, eli Shadow 600:n. Kiva peli ensipyöräksi. Tehoa on, mutta ei sillee, että ittensä tapa kun vähän vahingossa oikeaa kahvaa kääntää. Olisi kiva kokeilla tuota 750:stä ihan senkin puolesta, että 600:n ja 750:n välillä on mielestäni yllättävän vähän eroa noin tehon puolesta. Tosin huipputeho tulee isommassa matalemmilla kierroksilla, joten meno voi olla mukavempaa pitkällä matkalla.\nOlen omaani ollut kohtuu tyytyväinen. Vähän kaipaa vain oman käden kosketusta 😉\n19.10.2009 : 13:08\nMiekii menin ja ajoin pyöräkortin elokuussa. Se koko homma tuli tehtyä hetken mielijohteesta, mutta onpahan nyt edes pikku A taskussa. “Halvallahan” mie selvisin, kun olin samassa lafkassa ajanut BC-kortin kuukautta aiemmin.\nMutta ne käsittelyharjoitukset on ikäviä, etenkin kun piti ajaa Hondan CBR piikillä, joka on ihan liian pieni lähemmäs metri yhdeksänkymmentä pitkälle. Piikkihän sitten kaatui muutaman kerran sen takia, kun polvet otti stognaan kiinni käännöksissä. Onneksi ei tarvinnut maksaa hajonneita peileja ym.\nMutta nyt pitäisi se pyörä löytää, mikä on melko hankalaa 25kW pyörien vähyyden takia. Katellaan sitten ensi kesänä.\n19.10.2009 : 13:18\nHyvä teksti, tuli mieleen ihan omat kokemukset. Itse ajoin A-kortin myöskin tässä hiljattain. B-kortti ollut kohta 10v. Lähes samalla tavalla meni, erona oli se että harjoittelu aloitettiin heti 600cc fillarilla, kun sanoin että skidinä on tullut mopolla ajettua, niin sanoi että kyllä sä tän varmaan hallitset 🙂 Ja kohtuu hyvinhän ne tunnit menikin. Itse inssi meni käsittelykokeen osalta virheettömästi ja liikenteessä ajokin muuten, mutta ei tullut päästettyä mummoja suojatien yli (kolme kertaa), niin sen oli pakko feilaa :(. Kaksi viikkoa sitten ajettiin liikenne ajo uudestaan ja läpi meni :). Fillaria en vielä ole hommannut, mutta tässä on talvi aikaa hommata.\n19.10.2009 : 15:38\nMielenkiintoinen artikkeli! Tämmöisiä lisää. Itselläni on mopokortti ja moottoripyöräily kyllä kiinnostaisi hieman.\n19.10.2009 : 16:31\nA1:n minäkin tuossa kesällä aloitin pakertamaan ja nyt syyskuun puolessa välissä sain kortin taskuuni. Ei se helppoa kyllä ollut, kun ei mitään kokemusta polkupyörää isommasta pelistä ollut entuudestaan.\nYZF-R125:llä ajelen. Jaksaa nostaa kyllä tuo “morjenstus-kulttuuri” joka kerralla hymyn naamalle. Innokkaimin tuntuvat custom-kuskit moikkaavan, kyykky- ja endurokuskeille saa useammin tehdä itse aloitteen. Todella piristävä tapa, kannattaa ehdottomasti vaalia tätä käytäntöä :P.\n19.10.2009 : 19:22\nLöytyis tollainen Honda Dax -70 museorekisterissä 🙂\n19.10.2009 : 19:57\nAjoin A-kortin reilu vuosi sitten, 6 vuoden autoilun jälkeen. Ajattelin ottaa inssin varman päälle, joten suoritin ajokokeen piikillä, jolloin ikäni puolesta sain automaattisesti 25kW kortin. Keskikokoisen mopedin ehdottomasti paras puoli on sen hinta. Vakuutukset ovat reilusti 600cc pyöriä pienemmät. Nopeuttakin 250cc kyykyssä piisaa varsin mainiosti lailliseen ajoon. Omaksi pyöräkseni valikoitui ZX-250R vuosimallia 2008.\n19.10.2009 : 21:41\nIte en tiedä miten nykyään menee nuo korttiluokat kun olen itse saanut a-kortin suoraan kevarin yhteydessä aikoinaan, pitää varmaan sitäkin tutkia joskus.\nMielestäni parasta moottoripyöräilyssä on juuri tuo morjestelu ja avoin keskustelu tuntemattomien ihmisten kanssa kokemuksista, itse aloitin aikoinaan 125cc kyykypyörästä ja 10 vuoden tauon jälkeen hyppäsin 1400cc suzuki intruder customin puikkoihin, se oli ensimmäinen kerta kun suuremmalla pyörällä ajoin ja aluksi tietysti pelkäsin tehoja ja raskasta pyörää mutta hyvin se kuitenkin sujui, nyt pitäisi talvella laittaa pyörä kuntoon että pääsee mopokerhoon liittymään kesällä.\nMuistakaa täyttää mopojen tankit talveksi ettei pääse bensa pilaantumaan 🙂\n19.10.2009 : 23:04\nMulla on vähän samanlaiset kokemukset, kuin “Uusitalolla” toissa keväänä ostin 600CBR:n noin 10 vuoden tauon jälkeen piikillä, mopoilla sekä crossipyörillä oli tullut ajettua, mutta pitkä vähän tuntui aika nopeasti pääsi sellaiseen perusrytmiin tarviis, vaan paljon lisää kilometrejä. Kiva homma oli lähteä reiluksi viikoksi, sillon Eurooppaan ajelemaan tuosta CBR:stä oli kokemusta reilu 1000km ihan hyvin meni se reissu.\nTänä kesänä jäi ajot aika vähiin ehkä 2tkm tuli ajeltua ei oikein ollu aikaa eikä mahdollisuutta käydä ajelemassa. Kohta pitäis löytää, jostain enemmän matkapyörä tyyppinen sportti, jos yrittäs ens kesänä päästä taas Eurooppaan.\n20.10.2009 : 11:45\nKiva lukea tällaistakin välillä Hilavitkuttimesta.. Itse omistin kevytmoottoripyörän 16-17 vuotiaana, joka vaihtui kustannussyistä autoon 18 vuotiaana. Viikon päästä kevarin myynnistä tulikin ihan älytön mp-kuume, joka on nyt jatkunut yli vuoden. Heti armeijan jälkeen onkin tarkoitus vaihtaa auto pyörään. Varusteet on jo valmiina.\nNäillä näkymin pyörä tulee olemaan 600cc Honda CBR. Haluan “kyykkypyörän”, vaikken sitä pyörää tehojen takia osta, vaan se ajofiilis mikä siitä tulee. Se, että saa hallita koko kropalla sitä pyörää minkä päällä istuu, eikä tyydy kääntelemään rattia painavan metallilaatikon sisällä…\nOnnea uudelle motoristille!\n22.10.2009 : 1:25\nHieno lajihan tämä moottoripyöräily on ja olen iloinen, että olen ns. kasvanut sen ohella, aina ollut kiinnostunut prätkistä eikä se hinku ole kadonnut mihinkään yli 20vuoteen. Pyöriä on vuosien alla ollut monia ja eri kategoriasta myös, kyykkyä, crossia, yksi itse rakennettu bobber henkinen hd yms.\nTällä hetkellä katumenoista vastaa rytkönen ja mettä päristelyt hoidetaan ktm merkkisellä kilpapyörällä. Parasta siinä, että on kaksi täysin eroavaa pyörää on se kun molemmilla saa aivan erillaisen ajokokemuksen, kadulla pyörän keula kevenee ehkä liiankin helposti vieläkin kun välillä niin lapsettaa, mutta metsässä sitten mitataan ne oikeat ajotaidot kun kovalla vauhdilla kierretään puita ja kiviä.\nMutta tuohon 25kw pakkorajoitukseen sen verran kun joku henkilö kirjoitti ostaneensa ninjan 250 kyykyn niin mielestäni se on rahan hukkaa, moottoripyöräilykun on sellainen laji, että silloinkun siihen hurahtaa niin aina tekee mieli isompaa jalkojenväliin ja silloin kyseinen ninja jää vähän puille paljaille. Tähän on onneksi se ratkaisu, että nykyään voi ostaa 25kw:ksi rajoitettuja 600cc moottoripyöriä joissa on vakuutukset kilowattien mukaan eivätkä ne ole samaa luokkaa kuin täysitehoisessa 600cc. Sittenkun ajokokemusta on karttunut ja haluaa lisää tehoa alle niin ei muutakuin kuristukset pois ja alla on sitten ihan eri luontoinen pyörä.\nMuistetaan sitten kaikki aloittelevat motoristit sellainen juttu, että vaikka sitä itse luulee, että “nyt mä oon jo niin s******* kova kuski niin painetaampa vähän menemään…” niin ikävä kyllä yleensä se pyörä saattaa viedä miestä eikä toistepäin. Maltti on valttia.\n-Muistetaan aina välillä harjoitella tyhjällä parkkipaikalla jarrutuksia, väistöjä ja muita ohjaustekniikoita, varsinkin talven jälkeen, koska yleensä silloin taidot ovat mahdollisesti ruostuneet sen verran että pitänee palautella asioita mieleen.\nja oikeastaan se ainut ja tärkein vinkki on se, että AUTOihin ei koskaan pidä luottaa sokeasti moottoripyörällä ajaessa vaikka he vilkuttaisivatkin kääntymistä taikka heillä olisi kolmio, koska autoilija ei aina huomaa pientä moottoripyörää ja auto vie aina voiton nokkapokassa.\nettä tällästä tekstiä sitten yön pikkutunneilta\n24.10.2009 : 19:10\nJusa, 250cc on muuten muualla maailmassa suosituin kokoluokka. Lähinnä vain suomalaiset motoristit jostain syystä suosivat haararaketteja.\nOman pyöräni ostin lähinnä kaupunkiajoon, joten uusi ketterä keskiluokan pyörä oli aika ideaalinen vaihtoehto. Kyykyn kun kuitenkin halusin. Motarilla toki kaipaisi vähän isompaa konetta, sillä 120km/h ajellessa pikkupyörän kierrokset ovat jo aika korkealla, vaikka punaiseen rajaan onkin vielä matkaa reilusti. Pyöräni on 100km/h asti lähes kaikkia autoja vikkelämpi, joten en juurikaan kaipaa lisätehoja 90% keskustassa pyöriessäni. Ehkä sitten jos vaimokin innostuu takana istuskelemaan, voisin hommata isomman. Lähinnä koska nykyisen pyörän takasatula on varsin huono.\nOstit minkä tahansa prätkän, rahantuhlaustahan se on 😉 Huono noita mopoja on alkaa järkisyillä perustelemaan. Luulisi pitkän linjan motoristin tietävän, että pyöriä on yhtä monta erilaista kuin ihmisiäkin. Kaikki eivät halua pelkkää raakaa voimaa ahterin alle vaan ajonautinto syntyy käyttötarkoitukseen sopivasta tehomäärästä ja hallittavuudesta.\n27.8.2010 : 22:11\nJees, hyvää settiä. Mä meen kohtsillaan autokouluun kans ja jännityksellä ootan mitä sieltä tulee! Terkkuja Oulusta!


Elektroninen jyrsijäkarkotin 130DG4 IP55 (130 m²) , Silverline alennuksella! - 69,90 EUR\nEtusivu Koti Hyönteiset ja tuholaiset Tuholaisille Elektroninen jyrsijäkarkotin 130DG4 IP55 (130 m²) , Silverline\n“Ei oo hiirulaisia näkynyt ei edes käyntikortti papanoita” -Heimo A.\nSilverline 130DG4 jyrsijäkarkotin / hiirikarkotin / rottakarkotin\nTehokas Silverlinen jyrsijäkarkotin, joka voidaan asentaa myös kosteampiin tiloihin (suojausluokka IP55). Ainutlaatuiseen ultraääneen perustuva hiirikarkotin häätää hiiret ja muut pienjyrsijät tehokkaasti sekä estää niitä asettumasta uudestaan samalle alueelle.\nErityinen A-Guard™ -korkeataajuusääni luo jyrsijöille epämiellytt… Lue lisää >>\n56,37€ alv 0 %\n“ Ei oo hiirulaisia näkynyt ei edes käyntikortti papanoita ” -Heimo A.\nHeimo A. 27.09.2021\nEi oo hiirulaisia näkynyt ei edes käyntikortti papanoita\nSamu T. 15.10.2020\nHelena H. 04.02.2021\nEn ole nähnyt hiiriä enää\nArto H. 10.10.2021\nTuntu houkutelavan 5 yötä 4 saalista 1karanut. Nakki laitteen vieressä.\nMyyjän vastaus: Tässä on tarkoituksena karkoittaa hiiriä ja eikä houkutella niitä lisää herkkupalojen kanssa?\njaakko K. 05.07.2021\nErityinen A-Guard™ -korkeataajuusääni luo jyrsijöille epämiellyttävät elinolosuhteet, jolloin ne jättävät alueen.\nSilverline 130DG4 hiiri- ja rottakarkotin on lisäksi varustettu Electro Pulse® -sähkömagneettisia pulsseja lähettävällä toiminnolla. Electro Pulse® -järjestelmä lähettää sähkömagneettisia pulsseja, joka estää hiiriä ja rottia käyttämästä kaapelikoteloita kulkureitteinään. Automaattisesti ohjautuvat ja säätyvät sähkömagneettiset pulssit täydentävät ultraäänen vaikutusta ja tämän ominaisuuden ansiosta tilan väliseinät muuntuvat jyrsijöille sietämättömiksi kulkuteiksi.\nHelppokäyttöinen jyrsijäkarkotin laitetaan pistorasiaan ja se on heti toimintavalmis. Hiiri- ja rottakarkottimen vaikutusalue on noin 130 m² ja se asetetaan suoraan suojattavaan tilaan.\nIhmiset eivät joitakin poikkeustapauksia lukuunottamatta kuule korkeataajuusääniä eikä se häiritse esimerkiksi kissoja, koiria tai lintuja. Jos taloudessa on lemmikkijyrsijöitä, kuten esimerkiksi hamstereita tai marsuja laitetta ei saa sijoittaa niiden kanssa samaan tilaan laitteen vaikutusalueelle.\nKattavuusalue: 130 m²\nMitat: 119 x 65 x 70 mm\nElektroninen jyrsijäkarkotin 80DG2 (80 m²) , Silverline\nKukonjalka-avainsarja 1/2", Laser\n281,45 € 293,55 €\n79 € 140,30 €\n63,71 € 113,15 €


FSD3263 Lastenohjaajaopiskelijoiden ammatillinen identiteetti ja uskonnollisuus 2017 | Aila\nPohjola, Kirsi (Helsingin yliopisto. Teologian tiedekunta)\nammatillinen kehitys, ammatillinen koulutus, ammatti-identiteetti, hengellisyys, identiteetti, kirkko (instituutio), koulutus, kristinusko, lastenohjaajat, motivaatio, opiskelumotivaatio, osaaminen, seurakunnat, uskonnollinen käyttäytyminen, uskonnollisuus\nKyselyssä kartoitettiin kristillisten opistojen lastenohjaajaopiskelijoiden ammatillista motivaatiota, identiteettiä ja uskonnollisuutta. Kysely on kolmas seurantatutkimuksessa, jossa tutkittiin vuonna 2014 lapsi- ja perhetyön perustutkinnon aloittaneita opiskelijoita opintojen edetessä. Tietoarkistoon on arkistoitu myös seurantatutkimuksen ensimmäinen (FSD3252) ja toinen kysely (FSD3262). Seurantatutkimus on osa Kirkon koulutuskeskuksen Kasvu kirkon työntekijäksi -hanketta ja sitä ovat rahoittaneet Kirkon koulutuskeskus ja Kirkon tutkimuskeskus.\nAluksi kyselyssä selvitettiin opiskelijoiden kiinnostusta alalle. Kysyttiin, mitkä tekijät ovat vaikuttaneet haluun opiskella valittua alaa ja pyydettiin arvioimaan erilaisia väittämiä seurakunnan työhön hakeutumisen näkökulmasta. Seuraavaksi oltiin kiinostuneita opiskelijoiden kokemasta yhteisöllisyydestä ja hyvinvoinnista kysymällä muun muassa vapaaehtoistyöhön osallistumisesta. Tämän jälkeen kyselyssä selvitettiin vastaajien uskonnollisuutta ja hengellisyyttä kysymällä kirkkoon kuulumisesta, vastaajien käsityksistä omasta uskonnosta ja miten oma uskonnollisuus vastaa kristinuskoa. Lisäksi oltiin kiinnostuneita siitä, miten uskonnollisuus ja uskonto näkyy vastaajien arjessa. Lopuksi opiskelijoita pyydettiin arvioimaan osaamistaan monissa erilaisissa opintoihin ja työelämään liittyvissä asioissa kuten lasten ja perheen kohtaamisessa ja uskontokasvatuksessa. Tämän jälkeen opiskelijoita pyydettiin merkitsemään samasta osaamisalueiden listasta ne alueet, joilla osaaminen oli vahvistunut eniten opintojen aikana.\nTaustamuuttujia ovat oppilaitos ja se, suorittaako tutkintoa opetussuunnitelmaperusteisena vai näyttötutkintona.


Kvartsiharakka: tammikuuta 2013\nHellää kosteutusta - Decubal\nEdellisessä postauksessa arvostellun Decubalin naamaputsarin jatkoksi vielä kaksi muuta Decubal -tuotetta. Sain siis nämä kaikki testattavaksi merkin pr -edustajalta. Tällä kertaa siirrytään puhdistuksesta kosteutukseen. Decubalista en sen enempää tällä kertaa höpötä, edellisestä Decubal -postauksesta löytyy perustietoja.\nJos Decubalin putsari oli mukava perustuote, tulee tässä postauksessa suosikkini ja "inhokkini" kolmesta saamastani tuotteesta. Inhokki siksi lainausmerkeissä, että en oikeasti inhonnut tuotetta, mutta näistä kolmesta se miellytti vähiten. Aloitetaan kuitenkin suosikista.\nMinulle mieluisimmaksi tuotteeksi ylsi hieman yllättäen (ainakin itselleni) Decubalin Face Vital Cream -kasvovoide. Tämäkin tuote on suunnattu kuivalle ja herkälle iholle, mutta sitä suositellaan myös pintakuivalle ja sekaiholle yövoiteeksi ja lääketieteellisten aknehoitojen ohella käytettäväksi. Tuotetta voi käyttää myös ohuesti silmien ympäryksillä, ei kuitenkaan liikkuvalla luomella. Voide on pakattu punaiseen pumppupulloon, jonka ulkonäkö ja toimivuus miellyttävät minua kovasti, vaikka jäljellä olevaa voidetta ei näekään.\nVoide on hajusteetonta ja väriltään valkoista. Koostumus siinä on aika kermainen, ei paksu ja raskas eikä mikään liru. Voide imeytyy nopeasti eikä jätä edes rasvaisella iholla rasvaista tunnetta naamaan. Tämä ei hajusteettomuudesta huolimatta onneksi haise pahalle :) Eri tehoaineita voiteesta löytyy lukuisia mm. glyseriini, B3- ja E -vitamiini ja useita eri rasvahappoja. Yliopiston apteekin verkkosivuilta hinnaksi löytyi 14,80e/50ml.\nAiemmassa postauksessa mainitsinkin, että minunkin iholla on ollut pientä pintakuivuutta tämän talven aikana. Olenkin käyttänyt Decubalin voidetta yövoiteena silloin, kun iho on alkanut tuntumaan vähän kuivalta, ja parissa päivässä iho on taas tuntunut kosteutetulta. Vuoden alkupäivien sairastelujen jälkeen tämä tuntui ihanalta kuivuneella ja hoitamattomalla iholla. Kokeilin tätä päivälläkin ja tämä toimi meikin allakin ihan hyvin, mutta käytän kuitenkin kosteuttavaa BB -voidetta meikkipohjana, joten en tarvitse näin vahvaa kosteutusta päivisin.\nSuosikkitapani käyttää Face Vital Creamia on kuitenkin silloin kun kuorin ihoni mekaanisesti. Päivittän minulla on käytössä BHA -kuorinta, mutta silloin tällöin kuorin ihoni LivBoxista saadulla Luis Widmerin kuorinnalla mekaanisesti. Tehokuorinnan jälkeen haluan huolehtia siitä, että iho on kunnolla kosteutettu ja hoidettu ja silloin laitan tätä Decubalin voidetta. Tämän jälkeen iho tuntuu ihanan pehmeältä ja kosteutetulta, tulee vähän sellainen vauvan peppu -efekti. Minä uskon siihen, että rasvoittuvalle ihollekin kunnon kosteutus tekee hyvää, sillä iho ei itse tunne silloin tarvetta erittää enemmän talia.\nINCI: Aqua, Pentylene Glycol, Glycerin, Niacinamide, Simmondsia Chinensis, Glyceryl Stearate, Dicaprylyl Carbonate, Glyceryl Stearate Citrate, Butyrospermum Parkii, Cetearyl Alcohol, Polyglyceryl-3 Methylglucose Distearate, Magnesium Aluminium Silicate, Sorbitol, Ceramide 6 II, Ceramide 3, Phytosphingosine, Galactoarabinan, Cholesterol, Tocopherol, Xanthan Gum, Tocopheryl Acetate, Polyglyceryl-2 Dipolyhydroxystearate, Sodium stearoyl Lactylate, Caprylic/Capric Triglyceride, Stearic Acid, Sodium Gluconate, Sodium Hydroxid\nIhan samanlaista ihastusta ei aiheuttanut Decubalin Lips & Dry Spots Balm. Voide on siis tarkoitettu täsmähoidoksi huulille ja kuivuneille ihoalueille. Tuotteen tehoaineena on lampaanrasvavilla, lanoliini, ja voiteen rasvapitoisuus on huikea 99%. Kuivien huulien lisäksi voidetta suositellaan kynsinauhoille ja pienille naarmuille. Tämä on pakattu pieneen, litteään tuubiin. Hintaa löytyi apteekkituotteet -sivustolta 7,60e/30ml.\nTuotteen rasvamäärän huomaa koostumuksesta. Voide on kellertävää, rasvaista ja paksua voidetta, jossa on erikoinen tuoksu. Tuoksu ei ole miellyttävä, mutta ei aiheuta suuria inhoreaktioitakaan. Rasvaisuuden takia voiteella kestääkin pienen ikuisuuden imeytyä. Huulilla imeytyminen on vähän nopeampaa kuin muualla iholla. Juuri hidas imeytyminen ja rasvainen tunne ovat syyt, miksi tuote ei ollut suosikkini.\nKosteutusteholtaan voide on toki hyvä, mutta se ei ole mikään pikapelastus korpuiksi kuivuneille alueille. Huulet voide tekee yön aikana pehmeiksi, mutta kuivat kynsinauhat tai kädet vaativat jatkuvampaa käyttöä.\nPlussaa annan voiteelle siitä, että se ei kirvele. Käteni ovat olleet superkuivat viimeaikoina ja kaikki voiteet ovat kirvelleet niissä, paitsi tämä Decubalin voide. Hidasta imeytymistä auttaakseni olen laittanut tälle kaveriksi jotain kevyempää voidetta ja tällä yhdistelmällä olenkin saanut väliaikaista helpotusta ja pehmennystä iholle. Pysyvään parannukseen vaaditaan siis tältäkin voiteelta pitempiaikaista käyttöä.\nINCI: Petrolatum, Lanolin, Paraffinum Liquidum, Cera Alba, Salicylic Acid, Tocopherol, Ricinus Communis Oil.\nFace Vital Creamia suosittelen kaikille, jotka kaipaavat kosteutusta iholle. Rasvoittuvammalle iholle tämä sopii yövoiteeksi ja ajoittain käytettäväksi, kuivalle iholle pitäisi sopia ihan päivittäiseen käyttöön. Itse voisin hyvinkin ostaa tätä uudelleenkin talviaikaan käytettäväksi, kesäksi tämä lienee liiankin kosteuttava minulle.\nLips & Dry Spot Balmia suosittelen kuivista huulista kärsiville ja muutenkin kuivista ihoalueista kärsiville. Parasta tämä on mielestäni pitempään jatkuvassa käytössä, joten laiskoille rasvaajille ja kärsimättömille tämä ei ole paras vaihtoehto. Koska tuote sisältää lanoliinia ja mehiläisvahaa, se ei sovi vegaaneille, kasvissyöjät voivat ihan itse päättää haluavatko lampaanvillarasvaa ainakaan huulillensa ;)\nNäiden Decubal -kokeilujen perusteella minua kiinnostaisi testata myös merkin vartalotuotteita. Myös deodorantti voisi olla ihan kokeilemisen arvoinen.\np.s. olisin ottanut kuvat myös siitä, miltä voiteet itsessään näyttävät, mutta kamerasta loppui sopivasti akku.\nPostauksen tuotteet saatu testattavaksi blogin kautta, mielipiteet niistä omia. En saa mitään hyvitystä tekstin linkkien käytöstä enkä saa mitään korvausta arvostelun kirjoittamisesta. Saamieni tietojen mukaan Decubal ei testaa eläimillä!\nLähettänyt Johis klo 7.00 2 kommenttia :\nTunnisteet: Arvostelu , Decubal , Ihonhoito\nHellää puhdistusta kasvoille - Decubal\nSain joulun alla testattavaksi muutamia Decubalin tuotteita. Ensimmäisenä otan käsittelyyn saamani kasvojenpuhdistusaineen. Sain putsarin lisäksi kasvovoiteen ja erikoisvoiteen huulille ja kuiville kohdille, mutta niistä kirjoitan myöhemmin oman postauksen.\nDecubal on erikoistunut kuivan ja herkän ihon hoitoon. Tuotteet ovat myynnissä apteekeissa ja ne ovat allergiatestattuja ja hajusteettomia. Sarja on kehitetty yhteistyössä ihotautilääkärien kanssa ja kyseilyihini eläimillä testauksesta, sain vastauksen, että Decubal ei testaa eläimillä, vaan vapaaehtoisilla ihmisillä. Minulle merkki oli ennestään tuttu vain nimeltä ja testaan aina mielelläni uusia kohtuullisen hintaisia merkkejä.\nKuinka ärsyttävää on kuvata läpinäkyvää pulloa läpinäkyvällä nesteellä?\nSaamani kasvoputsari on tarkoitettu kuivalle ja herkälle iholle. Ihoa kosteuttavana aineena on glyseriini ja muina tehoaineina on allantoiini ja B3 -vitamiini. Oma ihonihan ei ole kuiva, herkäksi sitä voisi jossain määrin sanoa, mutta mitenkään erityisen herkkäkään se ei ole. Talveksi oli kuitenkin mukava saada kokeilla iholle hellempää puhdistusta, varsinkin kun hoidan epäpuhtauksiin taipuvaista ihoani tehokkailla aineilla. En muutenkaan aina käytä vain omalle ihotyypilleni suunnattuja tuotteita, sillä sopivia voi löytyä muistakin kategorioista. Tänä talvena ihossani onkin esiintynyt pientä pintakuivuutta, joka ei kuitenkaan ole onneksi päässyt pahaksi vaan on ollut lähinnä pientä kiristyksen tunnetta. Tämä talvi on yleensäkin tuntunut olevan minun iholle erityisen kuivattava, vaikka onkin ollut melko leuto.\nDecubal Face Wash on nesteestä vaahdoksi muuttuva kasvonpuhdistaja. Se on pakattu hygieeniseen pumppupulloon, joka on läpinäkyvä, joten jäljellä olevan tuotteen näkee heti. Koostumukseltaan vaahto on hyvin kevyttä. Myös itse neste on läpinäkyvää ja pumpatessa syntyvä vaahto on valkoista. Tuote on hajusteeton, mutta siinä on voimakas ainesosien haju. Haju muistuttaa minua eniten jostain muovisesta eikä ole todellakaan miellyttävä. Onneksi paha haju häviää viimeistään siinä vaiheessa, kun kasvoille laittaa jotain muuta tuotetta. Käytännössä hajun siis tuntee, kun putsaria vaahdottaa ja pesee pois.\nINCI: Glyserin, Aqua, Sodium Cocoamphoacetate, PEG-60 Hydrogenated Castor Oil, Niacinamide, Sucrose Cocoate, Allantoin, Caprylyl Glycol, Bisabolol, Sodium Gluconate, Citric Acid.\nOlin hieman epäileväinen putsarin puhdistustehoista, sillä se ei ole suunnattu ihotyypilleni ja sen vaahto on hyvin kevyttä. Käytössä kuitenkin huomasin, että päivän meikit puhdistuvat tuotteella vaivattomasti pois. Käytän itse aina pehmeää kumiharjaa kasvojen pesussa, kun käytän meikkiä, mutta en poista meikkejä erikseen, paitsi tietenkin vedenkestävän silmämeikkini. Decubalin Face Washin jäljiltä iho jää puhtaan ja pehmeän tuntuiseksi. Näppylöitä minulle ei ilmaantunut Decubalin putsaria käyttäessä sen enempää eikä vähempää kuin muitakaan putsareitani käyttäessä.\nDecubalin Face Wash ei herättänyt minussa mitään suuria tunteita, mutta ei siinä hajua lukuunottamatta mitään vikaakaan ollut. Se on toimiva ja hellävarainen puhdistaja, joka sopii varmaan aikalailla mille tahansa iholle, kun se toimi hyvin minunkin rasvoittuvalla iholla. Ainoa huono puoli tuotteessa onkin edellä mainittu paha haju, joka ei minun kohdallani kuitenkaan estä käyttöä, lähinnä vain huonontaa käyttömukavuutta. Kuitenkin pidän siitä, että varsinkin kasvoille tarkoitettuja tuotteita ei hajusteta. Hinnaksi putsarille löysin Yliopiston apteekin verkkosivuilta 12,30e/150ml.\nSuosittelen tuotetta kuivalle ja herkälle iholle, jolle se on suunnattukin, mutta myös vähän rasvoittuvammallekin iholle erityisesti talvella tai jos käyttää muuten tehokkaita kasvojenhoitotuotteita. esim. kuorintoja.\nTuote saatu testattavaksi blogin kautta, mielipiteet siitä omiani. En saa mitään hyvitystä tekstin linkkien käytöstä enkä saa mitään hyvitystä arvostelun kirjoittamisesta. Saamieni tietojen mukaan Decubal ei testaa eläimillä!\nJulkaisin blogini ensimmäisen postauksen tasan vuosi sitten! Eli tänään vauvani on 1 -vuotias ja siirtyy taaperoikään. Myös toinen merkkipaalu, 50 lukijan raja, ohittui hetki sitten, joten on tuplasti syytä juhlaan.\nEnsimmäinen bloggaus -vuosi on mennyt nopeasti ja olen viihtynyt blogistaniassa erinomaisesti. Kosmetiikkaa on tullut ostettua enemmän kuin tarpeeksi ja suurimmasta osasta olen saanut kirjoitettua tännekin. Vuoden aikana olen myös tutustunut uusiin tuotemerkkeihin ja tietenkin myös uusiin blogeihin. Olen myös siirtynyt käyttämään pääasiassa eläimillä testaamatonta kosmetiikkaa.\nTämän enempää en aio muistella ensimmäistä vuotta blogin parissa vaan siirryn suoraan juhlintaan. Perinteiseen blogi -tyyliin järjestän pienen (ja yksinkertaisen) arvonnan merkkipaalujen kunniaksi. Alla kuva siitä, mitä arvonnan voittajalle on luvassa ja kuvan alla ohjeet osallistumiseen!\n- Venomous Cosmetics Lip Poison -minihuulikiilto sävyssä Bubblegum Blast\n- Fyrinnae irtoluomiväri sävyssä Delvian (valikoimasta poistunut väri)\n- MIYO OMG! -luomivärit sävyissä 10 Dream & 19 Glamazon\n- MIYO Candy gloss -huulikiilto sävyssä 9 Happy\n- Osallistuaksesi sinun täytyy olla julkinen lukija, eli sinun pitää löytyä tuolta sivupalkin lukijalistasta\n- Kommentoi tätä postausta. Voit esittää kommentissa jonkin kysymyksen tai jättää vaikka palautetta!\n- Tee edellämainitut asiat perjantaihin 8. helmikuuta 2013 klo 23.59 mennessä!\nJos mahdollista, niin jätä kommenttiin myös sähköpostiosoite, jotta saan voittajaan helpoiten yhteyden. Mikäli sähköpostiosoitetta ei ole jätetty, niin huhuilen voittajaa muutaman päivän ajan, ja jos en saa yhteydenottoa, arvon palkinnon uudelleen!\nPalkinnon tuotteet olen ostanut itse, lukuunottamatta Fyrinnaen luomiväriä, jonka sain tilaajalahjana. Mitään sponsoreita ei siis arvonnassa ole. Kaikki tuotteet on uusia ja käyttämättömiä!\nLähettänyt Johis klo 7.00 26 kommenttia :\nAlunperin en edes aikonut kirjoittaa tästä kesällä ostetusta Goldwellin Fruits 4 You Hair & Body Shampoosta postausta blogiin. Nyt olen kuitenkin viimein ottanut tuotteen käyttöön ja se muutti mieleni. Ostin tämän Jyväskylän Sokokselta kesäalesta ja tarkoitus oli käyttää tätä pelkästään suihkusaippuana. Ikivanha Tigin shampoo -jättipulloni vetelee kuitenkin viimeisiään ja sen lisäksi minulla oli vain Goldwellin syväpuhdistava shampoo, jota en halua ihan päivittäin käyttää, joten nyt olen käyttänyt Fruits 4 Youtakin hiustenpesuun.\nOstin tuotteen ihan vain tuoksun perusteella. Kaikki Sokoksella tarjolla olleet Fruits 4 You shampoo/suihkusaippuat tuoksuivat ihanilta, ja koska ne olivat kesällä vielä tarjouksessa alle 4 eurolla, en voinut jättää tilaisuutta käyttämättä, vaikka tuotteelle ei silloin tarvetta ollutkaan. Normaalihinta näille olisi 9,90e/250ml. Tällä hetkellä ei ainakaan Sokoksen verkkokaupassa ole tarjolla kuin mustaherukan tuoksuista versiota, mutta toivottavasti nämä eivät ainakaan ole poistumassa valikoimista.\nSuihkusaippuana tämä on ihan peruskamaa. Minä en suihkusaippuoista oikein mitään suuria eroja koskaan löydä ja tärkein kriteeri niille onkin oikeastaan tuoksu. Itse ostin siis kesällä tämän Papaya -tuoksun, mutta kaikki Fruits 4 Yout tuntuivat tuoksuvan hyvälle ja aika luonnolliselle. En valitettavasti enää muista, mitä kaikkia tuoksuja oli tarjolla. Tuoksu on mielestäni sellainen semivoimakas, ei ylitsekäyvä, mutta ei kyllä kevytkään. Papayan tuoksu on tietenkin makea, mutta ei liian imelä. Tuotteessa olevan glyseriinin pitäisi kosteuttaa sekä ihoa että hiuksia.\nSe, miksi päätin tästä kirjoittaa blogiinkin on kuitenkin se, että tuote yllätti minut täysin shampoona. Kuvittelin, että tällainen monitoimituote ei ole kovinkaan hyvää hiustenpesuun, mutta minä käyttäisin tätä ihan mielellään jokapäiväisenä shampoona. Omat hiukseni eivät ole mitenkään erityisen ongelmaiset, vaikka ovatkin rasvoittuvat, joten en tiedä miten tämä käyttäytyisi esim. vahingoittuneiden hiusten kanssa. Normaaleille hiuksille tämä tuntuu olevan kuitenkin erinomainen. Pullon mukaan tämä sopii kaikille hiustyypeille.\nOlen tämän rinnalla käyttänyt siis Goldwellin syväpuhdistavaa shampoota ja Tigin tuuheutttavaa ja tämän jäljiltä hiukset ovat olleet ehdottomasti sileimmät ja pehmeimmät. Tietenkin syväpuhdistava ja tuuheuttava shampoo pesevät voimakkaammin, mutta olin silti yllättynyt, miten ison eron tämä teki. Edes ennen hoitoainetta hiukset eivät tuntuneet olevan takkuiset tai karheat. Tälläkin saa kuitenkin hiukset puhtaaksi hyvin ja ne pysyvät puhtaina ihan niin kuin minkä tahansa hyvän shampoon jälkeen.\nTällainen tuote olisi erinomainen sellaiselle ihmiselle joka käy suihkussa muuallakin kuin kotonaan, esim. kuntosalilla, koska erillisen shampoon ja suihkusaippuan sijaan voisi ottaa vain yhden pullon mukaan. Itse ostaisin tätä ihan kotikäyttöönkin mielelläni uudestaan. Se, että tuotteen tuoksu on ihana, on vain extraa hyvän tuotteen lisäksi. Jos joku tietää, onko näitä edelleen Sokoksella ihan vakiovalikoimissa tai myydäänkö näitä muualla, voi hihkaista minulle kommenteissa!\nPostauksen tuote ostettu itse ja mielipiteet siitä omia. En saa mitään hyvitystä tekstin linkkien käytöstä. Tietääkseni Goldwell ei käytä eläinkokeita!\nTunnisteet: Arvostelu , Goldwell , Hiukset\nRakkautta ensitilauksella - Illamasqua\nHankin elämäni ensimmäiset Illamasquan tuotteet itselleni joululahjaksi. Ja koska omat lahjat ovat tärkeimmät, hommasin nämä jo lokakuun puolella, kun Illamasqualla oli halloween -alet ;)\nIllamasqua on brittiläinen "indiemerkki". Indiemerkki siksi lainausmerkeissä, että minun on vaikea ajatella tällaisia isompia firmoja indienä, vaikka ne kuin itsenäisiä olisivatkin. Itse käsitän indienä lähinnä pienet, yhden tai muutaman työntekijän, firmat, jotka myyvät tuotteitaan pääasiassa omilla nettisivuillaan. Illamasqua on joka tapauksessa tietääkseni täysin itsenäinen ja eläinkokeeton firma, jonka imagoon kuuluu yksilöllisyyden korostaminen.\nHintatasoltaan Illamasqua kuuluu johonkin marketti- ja selektiivisen kosmetiikan välille. Samoille tienoille kuin Too Faced, Urban Decay, Inglot ja Make Up Store. Tuotteet ovat kuulemani, ja nyt kokeilemanikin, perusteella erittäin laadukkaita ja ne on pakattu mielestäni erittäin tyylikkäisiin pakkauksiin.\nKäytin tosiaan halloweenin tienoilla 30% alennuksen hyväksi ja tilasin itselleni pari tuotetta. Ostoskoriin päätyi voidemainen poskipuna sävyssä Devour ja Sealing Gel, jolla luomiväreistä saa rajausvärin. Voidemaisten poskipunien normaalihinta on 18£ (n.21,60e) ja Sealing Gelin 12,5£ (n. 15e). Postikulut Suomeen ovat 8,5£ (n. 10,20e).\nSiveltimellä kuopitettu Devour.\nDevour poskipuna on pannussa syvä, puhdas punainen, Illamasquan sivuilla se kuvataan kirkkaaksi, kirsikan punaiseksi. Pelottavasta ulkonäöstä huolimatta punalla saa aikaan halutessaan hyvinkin luonnollista jälkeä. Puna on sävynä aika neutraali ja kevyesti laitettuna sopii varmasti monelle ihonsävylle ja moneen eri meikkiin.\nPoskipuna on erittäin pigmenttistä ja levittyy helposti. Se jättää samettisen tuntuisen pinnan, jäljelle ei jää yhtään tahmeaa tunnetta. Illamasquan mukaan punassa on dewy, eli kuulas, lopputulos, mutta mitään shimmeriä tai glitteriä punassa ei ole. Mielestäni puna näyttää ainakin puuterin alla käytettynä aikalailla matalta. Punassa ei ole mitään erityistä tuoksua.\nOlen levittänyt punaa sekä sormilla että siveltimellä. Sormia käyttäessä riittää, että taputtaa kerran yhtä sormea kevyesti punalle ja sen jälkeen taputtaa punaa molemmille poskille ja häivyttelee puhtailla sormilla. Sivellinsuosikkini punan käyttöön on ELFin Studio Stipple Brush -skunkkisivellin. Sillä riittää kun sivellintä "kastaa" kerran kevyesti punaan per poski. Siveltimelläkin punan häivyttely on todella helppoa. Sekä sormia että sivellintä käyttäen punaa kannattaa tosiaan ottaa kerralla hyvin vähän, ellei sitten hae oikein punaisia omenaposkia :)\nIllamasquan voidemaisia punia voi käyttää joko meikkivoiteen alla tai päällä. Itse käytän niin peittävää meikkipohjaa, etten ole käyttänyt punaa kuin sen päällä, ennen puuteria. Jos käyttää vähän kevyempää meikkipohjaa tai pelkää erityisesti pelleposket -efektiä, kannattaa kokeilla laittaa puna tosiaan meikkivoiteen alle, josta se pääsee vain kevyesti hehkumaan. Kestävyys punassa on loistava ja sen päälle voi kerrostaa halutessaan muita punia tai korostevärejä.\nPoskipunan koko on 4g ja sille luvataan käyttöaikaa 9kk avaamisesta. Toivottavasti puna kuitenkin säilyy hyvänä pitempäänkin, sillä en ikinä pystyisi käyttämään lähellekään koko punaa tuossa ajassa. Devour löytyy tällä hetkellä Illamasquan sale -osastosta 10£ (n. 12e) hintaan!\nSöpö, pieni Sealing Gel.\nSealing Gelin idea on tosiaan se, että sillä saa mistä tahansa luomiväristä tai silmille sopivasta pigmentistä nestemäisen rajauksen. Rajauksesta tulee vedenkestävä, ja itselläni Sealing Gel -rajaus onkin ollut kestävämpi kuin mikään aiemmin kokeilemani rajaus. Rajaus ei ole kertaakaan tarttunut luomivakoon raskailla luomillani. Pari kertaa rajaus on vähän tuhriintunut silmän ulkonurkassa, mutta tämä ongelma on ollut vain kun rajaus on lipsahtanut liian alas ja silmäni ovat vuotaneet voimakkaammin, normaalisti pysyvyysongelmia ei ole. Rajaus on pysyvyydestään huolimatta peseytynyt pois helposti, paljon helpommin kuin vedenkestävät mascarat.\nSealing Gel on kirkasta nestettä, jota tipautetaan pisara haluamalleen luomivärille, sekoitetaan ja noukitaan valmistunut nestemäinen/ geelimäinen väri rajaussiveltimeen. Minusta geelin käyttö on erittäin helppoa ja väriä saa aina tehtyä lisää, haluamansa määrän. Silmissä rajaus kuivuu nopeasti, joten esimerkiksi ripsien taivuttamista ja mascaran laittoa ei tarvitse juurikaan odotella.\nRajausvärin voi tehdä sekä puristetuista luomivärinapeista että jauhemaisista luomiväreistä. Luomivärinappeja käyttäessä kannattaa huomioida, että jos nestettä käyttää samaan väriin paljon ja usein, voi sen pinta alkaa kovettua. Kovettunutta pintaa voi poistaa esim. topsilla, mutta ihan kalleimpia suosikkivärejä en nappimuotoisina heti käyttäisi Sealing Gelin kanssa. Parhaiden luomivärien käyttö ei tosin ole tarpeenkaan, sillä vähän heikompipigmenttiselläkin värillä saa aikaan voimakkaan rajauksen. Jos käyttää mustan sijaan jotain värikästä luomiväriä, kannattaa huomioida, että Sealing Gel saattaa vähän tummentaa väriä. Tuo pieni kovettumisongelma on ainut, jota minulla on Sealing Gelin kanssa ollut, ja se on niin pieni miinus, että se ei estä tuotteen olemasta nykyinen suosikkirajaustuotteeni.\nSealing Gel myydään pakkauksessa, jossa on kaksi 6ml pulloa. Avatulle tuotteelle luvataan 12kk käyttöaikaa, mikä on hyvä, sillä yksi pikkupullo kestänee kauan. Itse olen käyttänyt tätä nyt pari kuukautta lähes päivittäin eikä ensimmäinen pulloni tunnu vielä kovin paljoa huvenneen. Läpinäkymättömästä pullosta ei tarkkaa määrää näe, mutta hölskytellessä pullossa tuntuu olevan vielä runsaasti nestettä. Minusta Sealing Gelillä on ihan loistava hinta-laatusuhde!\nVasemmalla Sealing Gel + Urban Decayn Perversion luomiväri (vanha koostumus), keskellä Devour -punaa reilummin ja oikealla Devour häivytettynä.\nRakastuin Illamasquaan heti ensitilauksella ja tulen varmasti tilaamaan toistekin. Illamasqualla tuntuu olevan erilaisia alennuskampanjoita suhteellisen usein ja niitä kannattaa hyödyntää, kun merkki kuitenkin on vähän hintavampi. Tällä hetkellä tekisi kovasti mieli tilata muutama tuote Illamasquan loistavasta alesta, mutta rahatilanteeni on sen verran heikko, että tilaus taitaa nyt jäädä haaveeksi.\nPostauksen tuotteet ostettu itse ja mielipiteet niistä omia. En saa mitään hyvitystä tekstin linkkien käytöstä. Tietääkseni Illamasqua ei käytä eläinkokeita!\np.s. Kissani ilmeisesti hyväksyy blogin uuden bannerin, kun yritti siepata siitä tänään linnun kuvan :)\nTunnisteet: Arvostelu , Esittely , Illamasqua , Swatchit\nTitaanien taistelu: UDPP vs. TFSI\nMinun on jo pitkään ollut tarkoitus kirjoittaa silmämeikinpohjustajista, mutta nyt vasta ehdin tarttumaan aiheeseen. Silmämeikinpohjustajista on tullut nykyisin jo vakiovaruste useimpien meikkipusseihin. Itse aloitin pohjustajan käytön niihin aikoihin kun Lumene toi oman pohjustajansa markkinoille, kauankohan siitä on jo aikaa...? Joka tapauksessa olen jo vuosia käyttänyt silmämeikinpohjustajaa aina, sillä erittäin rasvoittuvilla luomillani värit kerääntyvät luomivakoon ilman pohjustajaa hetkessä.\nAlunperin olin ajatellut kirjoittaa yhteenvedon kaikista käyttämistäni pohjustajista, mutta lopulta päädyin tekemään tämän vertailun kahden välillä, sillä nämä edustavat pohjustajien ehdotonta aatelia ja ovat molemmat ansainneet jo kulttimaineen kosmetiikan ystävien keskuudessa. Itsellänikin nämä kaksi titaania ovat ne, jotka ovat toimineet parhaiten. Muita kokeilemiani merkkejä ovat ainakin Lumene, Kiko ja ELF; nämä eivät kuitenkaan ole olleet kovin luotettavia rasvoittuvilla luomillani. Lumenen pohjustajan kokeilusta on tosin kauan ja olen kuullut, että se olisi nykyisin parempi.\nOtsikon lyhenteet lienevät monille tutut, mutta kerrotaan vielä tässä, mistä pohjustajista on kyse. UDPP on amerikkalaisen Urban Decayn legendaarinen Eyeshadow Primer Potion. Jotkut käyttävät lyhennettä UDEPP, mutta itse käytän lyhyempää versiota. Itse olen käyttänyt vain ihonsävyistä original -versiota ja käsittelen nyt vain sitä. TFSI taas on tietenkin niinikään amerikkalaisen firman, Too Facedin, pohjustaja Shadow Insurance. Tästäkin olen kokeillut vain original -versiota ja käsittelen sitä. Nämä kaksi ovat varmasti blogimaailman kuuluisimmat pohjustajat ja toistensa pahimmat kilpailijat.\nMolemmista pohjustajista on nykyisin erilaisia sävytettyjä ja eri tarkoituksiin tarkoitettuja versioita. UDPPstä on originalin lisäksi versiot Greed, Eden ja Sin. Greed ja Eden ovat shimmerisiä sävytettyjä pohjustajia ja Eden on ihonvärinen mattapintainen pohjustaja. Käyttämäni original on ihonsävyista ja näkymätön luomella.\nTFSIstä on puolestaan originalin lisäksi Lemon Drop, Candlelight ja Glitter Glue versiot. Lemon Drop on sävytetty ja neutralisoi luomen sävyjä, Candlelight on suunnattu korostamaan shimmer -luomivärejä ja Glitter Glue on tarkoitettu glitterien tai glitteriä sisältävien luomivärien pohjalle. TFSI original on UDPP originalin tavoin ihonsävyistä ja luomilla näkymätöntä.\nMolemmat pohjustajat myydään 11ml puristettavissa tuubeissa. Ennen UDPP oli aplikaattoripakkauksessa, mutta käyttöongelmien takia pakkaus vaihdettiin tuubiin. Molemmat pakkaukset ovat yhtä toimivia ja pidän myös molempien ulkonäöstä.\nPohjustajat ovat molemmat ihonvärisiä, mutta niiden koostumuksessa on selvä ero. UDPP on paksumpaa eikä leviä luomelle ihan yhtä helposti kuin TFSI. TFSI on ohuempaa ja se tuntuu aavistuksen öljyiseltä levitettäessä, kuivuessa öljyinen tunne häviää. Molemmat kuivuvat luomelle hetkessä ja käytännössä luomivärin voi levittää heti pohjustajan laiton perään. Molempia pohjustajia tarvitsee vain pienen tipan koko luomelle. Koska TFSI leviää hieman helpommin, tuntuu ainakin minusta, että sitä tarvitsee laittaa luomelle vähän vähemmän kuin UDPPtä.\nPidän helpommin leviävän TFSIn koostumuksesta hieman enemmän, sen ainoa ongelma on, että ainekset tuubissa saattavat hieman erottua toisistaan. Itse olen huomannut, että helpoin tapa sekoittaa ainekset on jättää tuubi pahvipakkauksensa sisään ja ravistaa sitä hetki. Ravistelua ei tarvitse joka käyttökerralla, vain silloin jos huomaa selvästi erottunutta öljyä/nestettä pohjustajasta. Molemmat pohjustajat sopivat kaikenlaisten luomivärien alle.\nUDPPn ja TFSIn koostumukset. Molemmat ovat ihonsävyisiä, mutta UDPP on vähän paksumpaa.\nPohjustajien tehtävä on luomivärin pitäminen paikoillaan luomella. Lisäksi niiden on tarkoitus saada väri tarttumaan luomelle paremmin ja näin saamaan luomiväreistä kaikki irti. Tein vertailun, kuinka hyvin molemmat pohjustajat saavat luomivärin tarttumaan iholle. Valitsin testiin irtoluomivärin, Fyrinnaen Aye, Captain, sillä se on aavistuksen läpikuultava eikä ole yksinään parhaimmillaan. Testin tein kämmenselälleni, joka on tällä hetkellä todella kuiva ja siihen ei varmaa olisi tarttunut irtoluomiväristä mitään ilman pohjustajaa. Sekä UDPP että TFSI saivat kimaltavan, vihreän luomivärin tarttumaan iholle lähes täysin peittävänä ja niin kimaltavana kuin sen kuuluukin. Mielestäni luomivärin intensiivisyydessä ei ollut oikeastaan mitään eroa pohjustajien välillä. Kuvassa luomiväri näyttää hieman hohtavammalta UDPPn päällä, sillä valo osui siihen enemmän, todellisuudessa eroa ei ollut.\nFyrinnaen Aye, Captain UDPPn ja TFSIn päällä.\nLuomivärin levittäminen ja häivyttäminen on molempien pohjustajien päälle helppoa. Olen usein nähnyt mainintoja, että UDPPn päällä häivyttäminen on vaikeaa. En itse ole kokenut häivyttämistä UDPPn päällä ongelmaksi, mutta on totta, että TFSIn päällä värien häivyttäminen on ehkä aavistuksen helpompaa. Aivan kuin TFSI jättäisi aavistuksen liukkaamman pinnan luomelle, johon väri kuitenkin tarttuu hyvin.\nMinulle pohjustajan tärkein tehtävä on kuitenkin luomivärien paikoillaan pitäminen. Tiedän omaavani erittäin haastavat luomet, sillä rasvoittuvuuden lisäksi minulla on raskaat luomet. Mikään pohjustaja ei ole 100% varma minulla. Sekä UDPP että TFSI toimivat minulla hyvin ja selviävät normaalipäivästä yleensä niin, että luomivärit eivät ole liikahtaneet. Tiukassa paikassa TFSI on kuitenkin toiminut minulla paremmin. UDPPn kanssa on käynyt muutamia kertoja, niin että luomivärit ovat päässeet kerääntymään luomivakoon melko paljon. TFSIn kanssa näin on käynyt vain yhden kerran, ensimmäisellä käyttökerralla, kun en tajunnut ravistella erottunutta massaa sekaisin. Tämän jälkeen TFSI on toiminut moitteetta ja luomivärit eivät ole kerääntyneet luomivakoon pitkänkään päivän aikana.\nKuten mainitsinkin, molemmat pohjustajat myydään normikoossa 11ml pakkauksissa. Hinnoiltaan ne kuuluvat samaan luokkaan, mutta TFSI on aavistuksen kalliimpi. Vertailun vuoksi yksi kappale original UDPPtä maksaa BeautyBayssä 17,51e ja yksi kappale original TFSItä maksaa 20,88e (tällä hetkellä tarjouksessa 18,86e). Mistään kovin suuresta hintaerosta ei siis ole kysymys ja luulen, että ainakin omassa käytössä kalliimpi TFSI kestää hieman pidempään. Molempia myy edellä mainitun BeautyBayn lisäksi esim. Lookfantastic sekä Suomessa Pretty.fi, jossa UDPPtä tosin saa tällä hetkellä vain pohjustajasettinä. Sellaisen mielenkiintoisen seikankin huomasin, että Urban Decay lupaa tuotteensa olevan käyttökelpoinen 6kk avaamisesta, kun taas Too Faced lupaa pohjustajalleen peräti 12 kk käyttöaikaa.\nRivien välistä on jo mahdollisesti voinut lukea, että varmemmin itselläni toimiva Too Faced Shadow Insurance vei voiton titaanien taistelussa. Molemmat ovat kuitenkin erinomaisia pohjustajia ja kokeilemisen arvoisia, jos ei ole vielä löytänyt toimivaa silmämeikinpohjustajaa. Itse suosittelen ensisijaisesti TFSItä, joka toimii minulle paremmin ja on lisäksi täysin eläinkokeettoman merkin tuote. Urban Decayn ostamisesta olen L'oréal -kauppojen myötä joutunut valitettavasti luopumaan. Pohjustustuotteissa kannattaa kuitenkin muistaa, että ne toimivat yksilöllisesti, se mikä toimii minulla ei välttämättä toimikaan jollain toisella. Sekä UDPP että TFSI ovat kuitenkin erityisesti rasvoittuville luomille melko turvallisia valintoja. TFSI on nyt lunastanut paikkansta omalta Holy Grail -tuotelistaltani enkä varmaan tule ihan vähään aikaan muuta pohjustajaa hankkimaan.\nPostauksen tuotteet ostettu itse ja mielipiteet niistä omiani. En saa mitään hyvitystä postauksen linkkien käytöstä. Tietääkseni Too Faced on täysin itsenäinen ja eläinkokeeton merkki. Urban Decay on itsessään eläinkokeeton, mutta on siirtymässä/siirtynyt eläimillä testaavan L'oréalin omistukseen!\nLähettänyt Johis klo 7.00 18 kommenttia :\nTunnisteet: Arvostelu , Too Faced , Urban Decay , Vertailu\nTaas koitti se aika kuusta, kun LivBox kolahti postiluukusta...tai siis postinjakaja soitti ovikelloa ja ojensi boxin minulle. En kerro enää tällä kertaa LivBoxin taustatietoja, ne löytyvät jo joulukuun postauksesta, ja konseptin idea alkaa jo varmaan olemaan monille tuttu. Sen verran vain mainitsen yleisesti, että LivBoxin tilaamiseen ei tarvitse enää kutsua vaan sen voi tilata suoraan täältä.\nTammikuun paketin teemana oli (ei niin yllätyksellinen) uudet tuulet. Uuden vuoden alkaessa pitäisi olla inspiroitunut ja innokas kokeilemaan uutta ja antaa aikaa itselleen. Tämänkin kuun tuotteet boxiin oli valinnut Mariela Sarkima. Se, että boxin teema ei varmaan ketään yllättänyt, ei tarkoita, että sisältö olisi kuitenkaan huono. Tämän kuun LivBox oli itseasiassa paljon mieluisampi minulle kuin joulukuun. Seuraavaksi siis tuotteisiin...\nTammikuun tuotteet, Isadoran lakka näyttää kuvassa liian siniseltä.\n1. Moroccanoil - Treatment hiusöljy: Kosteisiin tai kuiviin hiuksiin levitettävä hiustenhoitoöljy, jonka teho perustuu arganöljyyn (ja silikoneihin). Moroccanoil on ehkä tunnetuin, muttei ainoa arganöljy hiuksille ja monet vannovat jo sen nimeen. Itse en ole vielä mitään arganöljy -tuotetta testannut, joten ihan mielenkiintoista päästä kokeilemaan tätä. Arvokasta öljyä oli boxissa 10ml näytekoko. Täysikokoisen tuotteen hinta LivBoxin tuotelappusen mukaan 49e/100ml, joten tälle saan pikaisella laskutoimituksella arvoksi 4,90e. Pikaisen googlettelun perusteella Moroccanoil ei käytä eläinkokeita :)\n2. IsaDora - Wonder Nail Wide Brush kynsilakka: Omani sain sävyssä 733 Paradise Green. Mukavaa saada IsaDoran kynsilakka, sillä niitä on kehuttu paljon ja itselläni ei taida pienessä lakkakokoelmassani olla ainuttakaan. Valitettavasti sävy ei ole ihan mieleisin, vaikka onkin kovasti muodissa, sillä pidän enemmän joko perinteisistä punaisen tai vaaleista sävyistä. Facebookissa näin, että lakkoja oli ollut jaossa monissa eri väreistä ja joukossa olisi ollut sellaisiakin, joita olen oikeasti kaupassa jo himoiten katsellut, mutta en ole raskinut ostaa. En kuitenkaan valita, sillä sattumaahan tuo on minkä värin kukakin sai. Lakka on täysikokoinen ja hintaa sillä on LivBoxin mukaan 8e/6ml, itse muistelen nähneeni näitä hintaan 7,90e. Tietääkseni IsaDora ei käytä eläinkokeita :)\n3. Rimmel - Lasting Finish by Kate huulipuna: Tämän sain sävyssä 13, joka on voimakas, ehkä vähän oranssiin vivahtava punainen. Tämän boxin ainoa meikkituote, joka olisi ollut kovastikin mieleen, jos olisi eläinkokeettomalta merkiltä ja en omistaisi jo aika isoa kokoelmaa vastaavan sävyisiä punaisia huulipunia. Puna on siis Kate Mossin nimikkokokoelmasta ja koostumukseltaan sen pitäisi olla kosteuttava ja hoitava ja samalla voimakaspigmenttinen. Näistä punista olen kuullut hyvää ja pakkaus on tyylikäs, mutta tuote lähtee minun kohdallani eteenpäin, jos vain löydän jonkun joka tämän haluaa (äiti lienee uhrina). Tuote on täysikokoinen ja LivBoxin mukaan hintaa on 7,90e/4g. Käsittääkseni Rimmel on osa Coty inc:iä eikä näin ollen eläinkokeeton :(\n4. Luis Widmer - Eye Contour Cream silmänympärysvoide: Edellisestäkin boxista tutun sveitsiläismerkin ikääntymisen merkkejä ehkäisevä silmänympärysvoide. Pidin kovasti merkin kuorinnasta ja koska silmänalusihoni kuivuu talvisin, olen todella innoissani tästä tuotteesta. Voidetta voi kuvailun mukaan käyttää silmänympärysten lisäksi arville, huulille, kaulalle ja dekoltélle sekä kasvonaamiona, itselläni tämä tosin taitaa jäädä ihan silmänympäryksille. Tuotteesta boxissa 7,5ml minikoko ja täysikokoisen hinnaksi annetaan 28e/30ml, joten tämän arvoksi tulee 7e. Tietääkseni Luis Widmer ei käytä eläinkokeita :)\n5. Dermalogica - Overnight Repair seerumi: Osa Livboxin tilaajista sai tämän sijaan Dermologican kuorinnan, mutta itse sain onneksi seerumin, sillä sain jo edellisessä boxissa kuorinnan. Öljypohjaisen seerumin pitäisi stimuloida kollageenin muodostumista ja auttaa ihoa kiinteytymään ja uudistumaan. Tuotetta levitetään 4-6 tippaa iltapuhdistuksen jälkeen kasvoille ja se vaikuttaa yön aikana. Minulla ei ole paljoa kokemusta seerumeista ja onkin mielenkiintoista kokeilla tällaista kalliimman merkin tuotetta. Seerumia oli boxissa 5ml minikoko ja täysikokoiselle tuotteelle annetaan hinnaksi 81,90e/15ml, joten tämän arvoksi tulee 27,30e. My Beauty Bunnyn mukaan Dermalogica on muuten eläinkokeeton, mutta myy testit vaativassa Kiinassa. Dermalogica on kuitenkin vetäytymässä pois Kiinan markkinoilta, jonka jälkeen se on täysin eläinkokeeton :)\nPahoittelut epätarkasta kuvasta, pimeys+tekstien kuvaus=ei hyvä.\nYhteenveto: Tammikuun boxissa oli minun näkemykseni mukaan kaksi täysikokoista, kaksi minikokoista ja yksi näytekokoinen tuote. Yhteisarvoksi tuotteille tulee 55,10e. Ei siis ihan niin paljon kuin viime kuussa, mutta ei huonostikaan 13,90e maksavaksi boksiksi. Pidin tämän kuun tuotteista enemmän kuin viime kuun, joten pienempi arvo ei haittaa yhtään. Eläinkokeiden osalta tilanne oli jo parempi, sillä vain yksi tuote (Rimmelin huulipuna) on varsinaisesti eläinkokeilla testaavalta merkiltä.\nEdelleen toivoisin, että LivBox ottaisi käyttöön jonkinlaisen taustakartoituksen, jolla ihmisten mieltymyksiä ja tarpeita voitaisiin vähän paremmin huomioida. Ensikuun boxilta toivoisin vielä lisää meikkejä. En ole vielä päättänyt jatkanko tilausta ensi kuun boxin jälkeen, sen ratkaisee seuraavan lootan sisältö ja vallalla oleva rahatilanteeni.\nMahdollisia yksittäisiä arvosteluja tuotteista seuraa taas myöhemmin. Minulla on edelleen läjä vanhempiakin tuotteita odottamassa postauksia, mutta kirjoitan niistä aina kun mahdollista!\nHuom! Sain kommenttia ettei IsaDora olisikaan eläinkokeeton. Googlettelin asiaa ja löysin useammankin lähteen, jonka mukaan IsaDora ei testaa eläimillä, kuten olen tähän asti käsittänytkin. Laitoin asiasta vielä kyselyä IsaDoran maahantuojan kautta ja kerron tännekin, mikäli koen saaneeni väärää tietoa tai en saa tyydyttävää vastausta.\n*Sain vastauksen maahantuojalta ja sen mukaan IsaDora ei testaa eikä ole koskaan testannut eläimillä. Sen parempaa tietoa minulla ei ole.* 22.2.2013\nOlen tilannut LivBoxin itse, omilla rahoillani ja mielipiteet siitä ovat omiani. En saa mitään hyvitystä tekstin linkkien käytöstä. Mainittujen merkkien eläinkoestatus löytyy jokaisen tuotteen kohdalta tekstistä!\nLähettänyt Johis klo 7.00 12 kommenttia :\nTunnisteet: Arvostelu , Livbox\nVarmaan jotkut ehtivätkin huomata, että tein blogiin uuden bannerin ja vaihdoin taustakuvan. Halusin jotain yksinkertaisempää ja "tyylikkäämpää" ilmettä blogille ja tällaista sain pikaisesti aikaiseksi. Taustakuvaan en ole täysin tyytyväinen ja haluaisin siihen jotain vielä yksinkertaisempaa, ilman että tausta on täysin valkoinen. Pitää vielä katsella jos siihen löytäisi jotain parempaa.\nToivottavasti ulkoasu miellyttää teitä muitakin ja jos sen kanssa on jotain ongelmaa niin ilmoittakaa ihmeessä kommenteissa tai sähköpostilla!\nMuoks. Olen vielä säädellyt ulkoasua lisää, toivottavasti toimii muidenkin näytöillä! 13.1.2013.\nLähettänyt Johis klo 19.53 8 kommenttia :\nJoulukuun LivBoxin tuotteista minulle sopi parhaiten ja minua kiinnosti eniten Luis Widmerin Skin Appeal Peeling -kuorinta. Tuote on tarkoitettu kasvojen kuorintaan epäpuhtaalle, rasvaiselle ja sekaiholle. LivBoxissa kuorinnasta oli 12ml minikoko, täysikokoinen on boksissa tulleiden tietojen mukaan 50ml ja maksaa 13,90e. Luis Widmer on Sveitsiläinen ihonhoitotuotteisiin keskittynyt merkki, joka on tietääkseni eläinkokeeton. Suomessa merkkiä myy ainakin Yliopiston apteekit.\nKävin pari viikkoa sitten apteekissa katselemassa olisiko siellä tätä kuorintaa, mutta en ainakaan Oulun yliopiston apteekista tätä vielä löytänyt. Luis Widmeriä oli kyllä muuten myynnissä, mutta olisikohan tämä Skin Appeal jokin tulossa oleva sarja, jota ei ollut vielä apteekin hyllylle saapunut. Omituista on, etten onnistunut löytämään kyseistä tuotetta Luis Widmerin suomalaisilta nettisivuiltakaan, mutta jospa tämä sinnekin jossain vaiheessa ilmestyisi. Muita Skin Appeal -sarjan tuotteita sivuilla kyllä oli.\nEn voi kertoa kuorinnan pitkäaikaisen käytön vaikutuksista, sillä olen kokeillut sitä vasta pari kertaa. Minikoosta riittää useammaksi kerraksi, mutta vaikka käyttäisin koko minikoon, en pystyisi edelleenkään sanomaan tuotteen pitempiaikaisen käytön vaikutuksista, sillä siihen minun pitäisi käyttää kuorintaa säännöllisesti ainakin pari kuukautta. Kuorinnoista voi kuitenkin mielestäni sanoa jo parin käyttökerran jälkeen jotain, koska ne ovat tuoteryhmänä sellainen, että niiden sopivuus iholle näkyy usein heti käytön jälkeen.\nSkin Appeal Peeling on koostumukseltaan jotain geelin ja voiteen väliltä ja siinä ei katsomalla erotu rakeita. Kun tuotteen hieroo iholle tuntuu rakeet kuitenkin heti ja ne ovat hiekkamaisen pieniä ja niitä on paljon. Tällä tuotteella riittää, että kuorinnan hieroo kevyesti, pyörivin liikkein iholle. Voimakasta painamista ja hankaamista ei tarvitse, sillä hiekkamaiset rakeet kuorivat tehokkaasti. Tuote on väriltään valkoista ja se tuoksuu kevyesti kosteusvoidemaiselle.\nSkin Appeal Peeling -kuorintaa kädelläni.\nKuorinnan jälkeen oma ihoni jää todella pehmeäksi. Pidän siitä, että kuorinta on tehokas ja sen vaikutuksen huomaa heti iholla. Mitään ihon ärsytystä en ole huomannut tämän jäljiltä. Koska käytän BHA -kuorintaa päivittäin, en tarvitse mekaanista kuorintaa usein. Joskus iho kuitenkin kaipaa voimakkaampia keinojakin ja silloin kuorin kasvoni tällä Luis Widmerin kuorinnalla. Kasvojen kuorinta tuntuu suorastaan hemmottelulta, koska iho jää niin ihanan pehmeäksi tämän jäljiltä.\nMitään huonoa en siis löytänyt tästä tuotteesta ja aion kyllä hankkia tämän täysikokoisena kunhan vain jostain onnistun sellaisen löytämään. Pidän sekä tuotteen koostumuksesta että lopputuloksesta todella paljon. Se, että tämä on vielä varsin kohtuu hintaista, nostaa pisteitä entisestään. Merkkinä Luis Widmer oli minulle tuttu pääasiassa vain nimeltä, mutta tämän tuotteen perusteella voisin kokeilla merkin muitakin tuotteita. Suosittelen tätä kaikille epäpuhtaan, rasvoittuvan tai sekaihon omaaville. Kuiva- tai herkkäihoisille tämä on todennäköisesti liian voimakkaasti kuoriva.\nLivBoxista vielä haaveileville muuten tiedoksi, että boksin voi nyt tilata ilman kutsua täältä! Edelleen tarjolla on vain 3kk pätkiä joko itselle tai lahjaksi.\nOma vuoteni on alkanut oikein urakalla sairastamalla. Ensin vietin muutaman päivän ainakin Oulussa jylläävä norovirus kaverinani, ja kun siitä selvisin, niin toinen silmäluomeni tulehtui. Silmämeikkiäkään en ole käyttänyt yli viikkoon ja muutenkin meikkiä vain parina päivänä ja erittäin vähän. Toivottavasti pääsen pian kuitenkin meikkaamaan ja bloggaamaan vähän enemmän!\nTuote saatu itse ostetun LivBoxin mukana ja mielipiteet siitä omia. En saa mitään hyvitystä tekstin linkkien käytöstä. Tietääkseni Luis Widmer ei käytä eläinkokeita.\nLähettänyt Johis klo 7.00 9 kommenttia :\nTunnisteet: Arvostelu , Ihonhoito , Livbox , Luis Widmer\nKosmetiikka-aiheisissa blogeissa on monesti tapana listata vuoden lopuksi parhaita tuotteita. Jotkut jopa pitävät omat gaalansa, jossa jakavat palkinnot parhaille tuotteille kategorioittain. Itse en alkanut näin mittaviin juhlallisuuksiin, mutta halusin silti listata ehdottomia suosikkituotteitani viime vuoden ajalta.\nAloitin blogin viime tammikuussa ja vuoden aikana kosmetiikkavarastoihini on tullut paljon uusia suosikkituotteita. Taitaa jopa olla niin, että kaikki tässä listaamani tuotteet on sellaisia joihin olen tutustunut bloggaamisen aikana. Se kertoo varmasti jotain siitä, miten paljon tällainen harrastus näkyy meikkiostoissa :)\nTässä siis vuoden 2012 suosikkituotteet! Tuotteiden järjestys on sattumanvarainen ja en listaa tähän kaikkia suosikkituotteitani vaan vain sellaiset, jotka ovat minulle olleet aivan ylivertaisia muihin verrattuna tai jotka ovat yllättäneet minut positiivisesti. Tuotteen nimeä klikkaamalla pääsee postaukseen, jossa olen kertonut kyseisestä tuotteesta enemmän, paitsi viimeisen tuotteen kohdalla, josta tarkempi arvostelu on vasta tulossa. Viimeisen tuotteen nimeä klikkaamalla pääsee merkin sivuille, kyseisen tuotteen kohdalle.\nDr. Jart Rejuvenating Silver Label Blemish Base:\nParas meikkipohja, jota olen koskaan kokeillut! En keksi tästä mitään muuta huonoa kuin aavistuksen korkean hinnan (ei tosin korkea laatuun ja riittävyyteen suhteutettuna) ja vaikean saatavuuuden Suomessa. Tämä sopeutuu omaan ihonsävyyni täydellisesti, kestää hyvin, peittää tarpeeksi, näyttää luonnolliselta, ei tunnu iholla ja ei tuoksu miltään. Lisäksi tuotteessa on vielä korkea suojakerroin. En tiedä, mitä lisää voisin meikkipohjalta toivoa.\nPaula's Choice Skin Perfectin 2% BHA Gel Exfoliant:\nKasvoille jätettävä salisyylihapolla kuoriva geeli, joka muutti ihoni selvästi paremmaksi. Olen kokeillut rasvoittuvalle ja epäpuhtauksiin taipuvaiselle iholleni kaikenlaisia tuotteita, mutta tämä on ainoa, joka oikeasti muutti radikaalisti ihoni paremmaksi. Tuote ei tunnu iholta miltään, ei siis mitään kirvelyä, ja iho jää tämän jäljiltä pehmeäksi. Näppylät ovat selvästi vähentyneet kasvoillani ja niiden arvet paranevat nopeasti. Tämän ainoa huono puoli on melko korkea hinta, tosin tämäkin on todella riittoisa tuote ja ehdottomasti hintansa arvoinen.\nReal Techniques by Samantha Chapman Your Base/Flawless Expert Face Brush:\nEhdoton suosikkisiveltimeni! Sivellin sopii nestemäisille ja voidemaisille meikkivoiteille ja itse käytän tätä Dr. Jartin BB -voiteen kanssa. Sivellin on synteettinen ja superpehmeä. Minulle tulee tästä pienestä ja tiheästä siveltimestä jostain syystä aina mieleen jäniksenkäpälä :) Sivellin on muotoiltu niin, että sillä voi levitää vetelemällä, töpötellä tuotetta iholle tai buffata pyörivin liikkein. Siveltimen jälki on todella tasaista. Itse pidän myös siitä, että sivellin ei ime tolkuttomasti tuotetta sisäänsä ja on helppo puhdistaa. Omassa siveltimessäni ei näy vielä kulumisen merkkejä, vaikka olen käyttänyt tätä monta kuukautta lähes päivittäin ja pesen siveltimen joka toisen käytön jälkeen, eli usein! Olen käyttänyt myös poskipunasiveltimenä ja tämä toimii siinäkin loistavasti. Tämä on lisäksi suhteellisen halpa kasvomeikkisiveltimeksi, tosin hinta saattaa vaihdella paljonkin ostopaikasta riippuen.\nMake Up Store Tri Brow Color:\nSuosikkituotteeni kulmakarvoille ikinä. Käytän tätä yleensä yhdessä kulmakynän kanssa, koska omat harvat ja aukkoiset kulmani vaativat paljon täyttöä, mutta tätä voi käyttää tietenkin yksinäänkin. Pidän siitä, että saan tällä vähemmän piirretyn näköiset kulmat kuin pelkällä kynällä. Kolmea sävyä voi sekoitella keskenään, jotta saa oikean sävyn itselleen. Sävyt ovat sopivan kylmiä, sillä minä en ainakaan halua punertavanruskeita kulmia ja olen monesti törmännyt vain vääränsävyisiin kulmaväreihin. Hinta on tälläkin suhteellisen korkea, mutta tämäkin kestää ikuisuuden ja jos kuuluu Make Up Storen klubiin, voi hyödyntää klubi-iltojen alennuksia.\nMIYO Super Lash! 3 in 1 Mascara:\nTämä oli ehdottomasti positiivinen yllätys. Ensimmäistä kertaa vuosiin käytin vesiliukoista ripsaria ja pidin siitä paljon. Käytin tätä syksyllä aina jos ei ollut kovin sateista ja kosteaa ja käytön lopetin vasta kun pakkaset alkoivat koventua. Pidin tämän mascaran jäljestä enemmän kuin minkään muun mascaran pitkään aikaan. Jälki oli alusta asti hyvää ja alkoi muuttua vasta pidemmän käytän jälkeen kun massa alkoi kuivua. Käyttäisin tätä talvellakin, jos ripseni eivät aina jäätyisi, sillä sulaessaan vesiliukoiset ripsarit valuvat pitkin naamaani. Tästä haluaisin markkinoille ehdottomasti vedenkestävänkin version. Tuotteen pisteitä nostaa vielä halpa hinta, saatavuus ei tosin ole paras mahdollinen, sillä ainakaan Oulun Seppälöissä en vielä ole MIYO:n mascaroita nähnyt ja muutenkin MIYO -valikoima on Oulussa ollut todella pieni.\nIllamasqua Sealing Gel:\nOlen aivan rakastunut tähän! Sealing Gelillä saa mistä tahansa luomiväristä tehtyä rajausvärin ja sitä voi käyttää myös kulmakarvoissa. Teen tällä rajaukset nykyisin lähes aina eikä rajaukset ole vielä kertaakaan liikahtaneet mihinkään. Yleensä kaikki rajausvärit tarttuvat vähän yläluomeeni, koska minulla on raskaat ja rasvoittuvat luomet. Ainut missä rajaus on saattanut hieman valua on silmän ulkonurkassa, jos silmäni vuotavat ja rajaus on lipsahtanut liian alas. Joka tapauksessa suosikkini rajauksen tekoon, koska saan minkä tahansa värisen rajauksen joka pysyy ja käytettävän luomiväri ei tarvitse olla edes mitenkään hyvälaatuista. Mielestäni tämä on varsin kohtuuhintainenkin tuote.\nOmalta kohdaltani vuosi on alkanut sängyn pohjalla sairastaen, toivottavasti teillä muilla vähän mukavammin. Uuden vuoden lupauksia en ole tehnyt, mutta jos te muut olette, niin kertokaa ihmeessä kommenteissa, varsinkin jos lupaukset liittyvät kosmetiikkaan :)\nPostauksen tuotteet ostettu itse, MIYO:n mascaraa lukuunottamatta, jonka sain testiin merkin maahantuojalta. Kaikki mielipiteet tuotteista omia, enkä saa mitään hyvitystä tekstin linkkien käytöstä. Tietääkseni kaikki esitellyt merkit ovat eläinkokeettomia!\nLähettänyt Johis klo 7.00 Ei kommentteja :\nTunnisteet: Dr. Jart , Illamasqua , Make Up Store , MIYO , Paula's Choice , Real Techniques , Suosikit


Tasavallan presidentti Sauli Niinistö Ammattikalastajaliiton vieraana - ePressi\nTasavallan presidentti Sauli Niinistö Ammattikalastajaliiton vieraana\nVaikka rysäkalastuksen sesonki onkin jo takana, nousi merestä kelpo kuhasaalis, kun tasavallan presidentti Sauli Niinistö oli Ammattikalastajaliiton vieraana Naantalissa Luonnonmaan vesillä. Aurinkoinen kesäpäivä sujui rennoissa tunnelmissa, vaikka kalan asema lähiruokana puhuttikin kalamiehiä.\nKultarannan laituri kylpi auringonpaisteessa, kun Suomen Ammattikalastajaliiton puheenjohtaja, naantalilainen ammattikalastaja Olavi Sahlstén ja toimitusjohtaja Kim Jordas odottivat tasavallan päämiestä yhteiselle venematkalle ja seuraamaan suomukalarysän koentaa. Tapaamisen aiheena oli esitellä paikallista kalastuselinkeinoa ja keskustella kotimaisesta kalasta.\nVeneen keula suuntasi Kultarannasta lähes tyynessä kesäsäässä Luonnonmaan lähistöllä olevalle rysälle, jonka ammattikalastajaliiton puheenjohtaja Olavi Sahlstén veljensä Erkki Sahlsténin kanssa koki esitellen samalla hylkeenkestävän, kompressorin avulla nostettavan ponttonirysän toimintaa. Saaliiksi saatiin mukavan kokoisia kuhia, vaikka paras kausi kalastajien mukaan onkin jo takana.\nPresidentti kertoi, että Kultarannassa syödään paljon kalaa ja yllättyi tiedosta, että vain 7 % meillä syötävästä kalasta on suomalaisten ammattikalastajien pyytämää. Hän tiesi, että Luonnonmaalla, missä Kultarantakin sijaitsee, on enää yksi ammattikalastaja jäljellä.\nItämeren tila puhutti kalastuksen lomassa ja tasavallan päämies jakoi kalastajien huolen meren tilasta. Yhteisesti kuitenkin todettiin, että Itämeren tila on parantunut, mutta töitä on tehtävä myös tulevaisuudessa. Kalastuksen asema niin lähiruuan tuottajana kuin ravinteiden poistajana on tuttu asia myös Kultarannassa.\nKalaretken päätteeksi presidentti päätti verestää kalankäsittelytaitojaan ja käden käänteessä olikin saalisastiasta napattu kuha suomustettu ja perattu. Päivällistarpeet oli siis varmistettu omasta takaa.\nMerimaskun kalasatamassa seuruetta oli vastassa runsas joukko median edustajia. Heitä kiinnostivat päivän saaliin ja ammattikalastuksen presidentissä herättämät ajatukset.\nHyväntuulinen presidentti lähti veneellä takaisin Kultarantaan mukanaan päivän kuhasaalis. Liiton puheenjohtaja Olavi Sahlstén ja toimitusjohtaja Kim Jordas vastailivat pitkään toimittajien kysymyksiin kalastuksesta ja lähikalasta Pro Kalan Katriina Partasen tarjoillessa väelle tuoreella paikallisella kalalla höystettyjä leipiä.\nLisätietoja: Suomen Ammattikalastajaliitto SAKL ry, puheenjohtaja Olavi Sahlstén, puh. 0400 227 448 ja toimitusjohtaja Kim Jordas, puh. 0400 720 690\nPro Kala ry, toiminnanjohtaja Katriina Partanen, puh. 0400 827 277\nKuvat osoitteessa http://sakl.fi/index.php/fi/lehdistoe


The Division 2 yksityinen beta helmikuussa – Pyydysmaki.net – Peli- ja teknologia blogi\nHomeBlogiPelitThe Division 2 yksityinen beta helmikuussa\nOdotettu avoimen pelimaailman Tom Clancy’s The Division 2 -toimintapeli räjähtää toimintaan helmikuun alussa, kun pelaajat pääsevät kokemaan pelimaailman tapahtumia yksityisessä betatestissä. Pelin ennakkotilaajille avoin betatestivaihe on pelattavissa 7.-11. helmikuuta 2019. Testivaiheeseen voi hakea erikseen myös pelin verkkosivujen kautta osoitteessa www.thedivisiongame.com/beta.\nThe Division 2 tulevaisuuden näkymät.\nBetatestin julkistuksen ohella Ubisoft julkaisi pelistä uuden trailerin. Se esittelee pelitarinan kolme erilaista ryhmittymää, joista jokaisella on oma roolinsa tuhon jälkeisessä Yhdysvalloissa.\nAlla uusi tarinatraileri.\nThe Division 2:sen eri ryhmät\nTrue Sons on puolisotilaallinen ryhmittymä, jota johtaa armoton ja juoniva entinen upseeri. Aseisiin ja tulivoimaan luottava True Sons tarjoaakin vastusta ennen kaikkea osaamisen ja varustetasonsa myötä.\nJengimäisempi Hyenas on epämääräinen joukkio roistoja ja ryöväreitä, jotka eivät epäröi hyväksikäyttää ja kiusata heikompiaan. Väkivallan ja uhkailun kautta niskalenkin saaneet jengiläiset toimivat barbaarisen vahvimman lain mukaisesti.\nViimeisenä, muttei vähäisimpänä joukkiona on Outcasts-ryhmä, joka kokee asiakseen kostaa ja taistella muita vastaan silkasta katkeroitumisesta ja selviytymishalusta. Karismaattisen johtajan luotsaama liike ajaa asiaansa uskonnollisella otteella ja silkalla hurmoksella uhreista välittämättä.\nTom Clancy’s The Division 2 julkaistaan 15.3.2019 sekä pc:lle, PS4:lle ja Xbox Onelle. Pelin viralliset sivut löytyy osoitteesta: www.thedivisiongame.com\nAlla vielä hyvällä resoluutiolla kuvia


Homo Sukupuoli Videopelit Aikoo Muuttaa Miten Orgasmin Verkossa\nAikuisviihteen maailmaan on kehittynyt niin paljon, että meillä on nyt pelejä joita voi pelata suoraan selaimessa valmis tarjota sinulle kokemus, joka on voimakkaampi kuin pornoa. Ja parhaat pelit tällaista löytyy Homo Sukupuoli videopelejä. Kokoelma, joka meillä on täällä, on tulossa vain HTML5 pelejä, jotka ovat uusimman sukupolven online-selain pelejä, ja ne tarjoavat niin suuri grafiikka ja joitakin hämmästyttävän monimutkainen pelattavuus. Voit nauttia niin paljon awesomeness tässä kokoelmassa. Ei ole mitään paywalls ja rajoituksia sivustollamme., Tarjoamme kaiken ilmaiseksi emmekä pyydä minkäänlaisia henkilötietoja ennen kuin annamme sinun nauttia peleistämme.\nMutta parasta sivuston on valtava määrä sisältöä, joka meillä on. Meillä on pelejä kaikista genreistä ja mukana kaikki tärkeimmät kinks homoporno maailmassa. Sen lisäksi meillä on myös otsikoita, joissa on hapsufetissejä, jotka ovat melko harvinaisia. Virtuaalinen pornomaailmamme antaa sinun tutkia seksuaalisuuttasi ja löytää kinksejä, joita et edes tiennyt sinulla olevan. Puhutaanpa enemmän monista peleistä, jotka odottavat sinua cum sivustollamme.\nHardcore Seksipelit Kaikkialta Homopornon Maailmasta\nHomo sukupuoli Videopelit on täällä tonnia ilmaisia seksipelejä, joita voit pelata selaimessasi. Mutta varmistimme myös sisällyttää paljon vaihtelua kokoelmaamme. Teimme sen luomalla listan halutuimmista ja kinkiest luokista ja sitten täytimme sen peleillä, jotka kattavat kaiken. Joukossa suosituimmista pelejä tarjoamia sivustollemme löydät seksiä simulaattoreita, jotka ovat menossa antaa teille merkin, että voit muokata ja sitten voit naida häntä millään tavalla haluat. Voit naida ääliöitä, urheilijoita, karhuja ja jopa namuja., Harvinainen Luokka sivustollamme on se, jossa löydät pelejä, joita voi pelata pohjan näkökulmasta. Mutta meillä on myös joitakin erityisiä seksisimulaattoreita, joissa voit nauttia BDSM-istunnoista ja jopa pörröisestä homopornosta.\nSeksisimulaattorit eivät ole ainoa peligenre, joka meillä on. Mukana on joitakin homopornon maailman kuumimmista roolipeleistä. Jotkut RPG pelejä, jotka meillä on juurtunut todellisuuteen ja ne antavat sinun kokea joitakin perimmäinen fantasioita kaiken ne liittyvät. Esimerkiksi perheen tabufantasioista voi nauttia sekä seksillä että siihen johtavalla vuorovaikutuksella. Toinen RPG tyyppi ihmiset rakastavat meidän foorumi on yksi tulevan gay dating simulaatioita, joissa voit lyödä kaikenlaisia tyyppejä ja kouluttaa peli todellisessa maailmassa.\nJa luokka sivustomme, joka yllättää sinut eniten on yksi tulossa sukupuoli parodia pelejä. Meillä on pelejä, joissa popkulttuurin suosikkihahmot on uumoiltu homoiksi kavereiksi. Pohjimmiltaan, voit naida Batman, kaverit Avengers ja jopa hahmoja sarjakuvia ja anime. Ja on niin paljon muutakin. Sinun tarvitsee vain tutkia!\nValmis Hylkäämään Seksiputkesi\nKun loimme tämän kokoelman ilmaisia seksipelejä, tiesimme, että aiomme kilpailla seksiputkien kanssa. Ja olen varma, että alat katsoa vähemmän pornoa, sillä nyt voit pelata sitä ja olla osa sitä. Jotta siirtyminen olisi helpompaa sinulle, mallintimme sivustomme seksiputken standardin mukaan. Voit käyttää samantyyppisiä selaustyökaluja oikeanlaisen pelin löytämiseksi sekunneissa ja yksinkertaisella napautuksella tai klikkauksella sinut viedään sivulle, jossa voit pelata peliä., Kaikki on hostattu palvelimillamme, joten sinun ei tarvitse huolehtia siitä, että sinut ohjataan uudelleen vaarallisille sivustoille. Tarjoamme kaikkein turvallisin porno pelaamista kokemus internetissä, jossa end-to-end-salausta ja politiikkaa ei koskaan pyydä maksajia mitään henkilökohtaisia tietoja. Nauti anonyymi homo porno pelejä sivustollamme ilmaiseksi!


Pohjolan Voiman uutiskirjeessä 2/2020 aiheena on turve ja ilmastotavoitteet. Tuomme esille turpeen käytön vähentämiseen tähtääviä tekoja ja näkemyksiä. "Vaikka elämme akuutin koronasta johtuvan poikkeustilanteen keskellä ja...\nPohjolan Voiman toimitusjohtaja Ilkka Tykkyläinen pohtii blogikirjoituksessaan "Mikä on uusi normaali?" kriisin seurauksia, energia-alan vastuuta ja yhdessä tekemisen vaalimista. "Me elämme kaikki uutta arkea. Mikään...\nPohjolan Voima Oyj:n osakkaiden yksimielisellä päätöksellä 24.3.2020 yhtiön hallituksen varsinaisiksi jäseniksi valittiin: * Tapio Korpeinen, UPM-Kymmene Oyj, henkilökohtainen varajäsen Jussi Pesonen, UPM-Kymmene Oyj * Seppo Parvi...\nTieto lumen vesiarvoista perustuu käsin tehtäviin säännöllisiin lumilinjamittauksiin. Tietoa tarvitaan säännöstelyyn ja ennakoimaan kevättulvia. Tänä talvena mittaustietoja saadaan ensi kertaa Posion Suolijärviltä.\nPohjois-Suomessa varaudutaan suureen tulvaan. Lunta on pohjoisessa erittäin paljon ja sen vesiarvot ovat hyvin korkeat. Sulamisvesille tehdään siksi tilaa säännöstelyjärviin Jumiskon alueella ja Iijoen alueella. Kokemäenjoella...


TinyAngelin puuhailuja: Kirppari löytöjä ja pitsaa\nIsompi poika oli kerhossa, niin minä ja pienempi poika mentiin koluamaan kirpparille. Löysinkin paljon kaikkea kivaa. Napero löysi poliisi auton. Muistaakseni 1e maksoi. Poitsulle otin college housut 1e ja Turtels piiretyn 2e. Itselleni löytyi hm:n ihana uusi pantteri mekko 8e, kengät tohon pihalla oleiluun 3e, käsikorut yht 0,40e, pitkä kaulakoru 0,80e, ihanan pehmeä ruskea huputon "huppari" 2e, juoksemisen aikana käteen laitettava kännykkä kotelo 5e, farkut 2e, farkku legginsit 1,50e, farkkuhame 4e. Kirpparilla syötiin ja kahviteltiin Naperon kanssa ja sitten lähdettiin hakemaan isoveljeä kerhosta. Kotona tehtiin pitsoja. Tehtiin kolme erinlaista. Vähän jokaiseen makuun. Hyviä tulikin!\nLähettänyt TinyAngel klo 1:55:00 ip.\nTunnisteet: kirpputori, Pikku Napero, Poitsu, ruokaan liittyvää\nsade 11. toukokuuta 2014 klo 8.06\nKivoja löytöjä! pitäisi taas itsekin mennä :) Pantterimekko ja farkkuhame on tosi ihanat!\nTinyAngel 12. toukokuuta 2014 klo 22.22\nVälillä löytää kaikkee ja välillä ei mitään. =)


KAAVOITUKSEN KÄYNNISTÄMISSOPIMUS - PDF Ilmainen lataus\nDownload "KAAVOITUKSEN KÄYNNISTÄMISSOPIMUS"\n1 KAAVOITUKSEN KÄYNNISTÄMISSOPIMUS Allekirjoittaneet sopijapuolet ovat tehneet seuraavan asemakaavan muuttamista koskevan sopimuksen: 1. Sopijaosapuolet: Sotkamon kunta (jäljempänä kunta) 2. Alue, jota sopimus koskee: 3. Alueen nykyinen kaavatilanne Maxi-Properties Oy (y-tunnus: ), Savonkatu 13 A 6, Iisalmi (myöhemmin maanomistaja) Sopimusalue sijaitsee Hirvenniemen asemakaava-alueella korttelissa 349 tontilla 2. Sopimus koskee Oulun läänin Sotkamon kunnan Alasotkamon kylässä kiinteistöjä ja Asemakaavoitettavan alueen rajat on osoitettu karttaliitteessä. Kunta voi tehdä asemakaavoitettavan alueen rajaukseen kaavaprosessin edetessä tarkennuksia, mikäli se tarkoituksenmukaiseen kaavaratkaisuun pääsemiseksi on tarpeen. Kunnanvaltuuston hyväksymässä Haapalanlahden, Hirvenniemen, Leivolankylän ja Rauramon osayleiskaavassa suunnittelualue on osoitettu merkinnällä KM (kaupallisten palveluiden alue, jolle saa sijoittaa vähittäiskaupan suuryksikön). Sopimusaluetta koskeva Hirvenniemen asemakaavan muutos korttelissa 349 on hyväksytty kunnanvaltuustossa Voimassa olevassa asemakaavassa kaavamuutosalue on osoitettu merkinnällä KM (liikerakennusten korttelialue, jolle saa sijoittaa vähittäiskaupan suuryksikön). 4. Maanomistajan esittämät tavoitteet sopimusalueen asemakaavoittamiselle Maanomistaja on päivätyssä kirjeessään tehnyt aloitteen sopimusalueen asemakaavoittamiseksi. Maanomistajan esittämänä tavoitteena on selvittää polttoainejakelun mahdollisuus suunnittelualueella sekä korttelin jakaminen kahdeksi eri rakennuspaikaksi. Sopimusosapuolet ovat tietoisia siitä, että maanomistajan esittämät tavoitteet eivät sido kuntaa kaavoittajana. Kunnalla on kaavoitusprosessin edetessä mahdollisuus keskeyttää kaavan valmistelu, mikäli kaavan toteutukselle ei ole edellytyksiä. Kaavaprosessin keskeytyessä kunnalla on oikeus laskuttaa maanomistajaa tämän sopimuksen mukaisesti siihen mennessä tehdystä työstä, eikä kunta ole velvollinen korvaamaan maanomistajalle aiheutuneita kaavoituskustannuksia.\n2 5. Asemakaavoitus ja siitä suoritettava korvaus Kunta laatii alueelle asemakaavan. Maanomistaja korvaa kunnalle kaavan laatimisesta kokonaishintana Hinta sisältää : - palkkion kaavan laatimisesta ja kaavoitustyöstä - kuulutus- ja tiedotuskustannukset - matka-, päiväraha-, materiaali-, kopio- yms. kulut. - asemakaavan pohjakartan laatimiskustannukset Kokonaishinta ei sisällä kaavahankkeeseen liittyvien, ulkopuolisilla konsulteilla teetettävien tutkimusten, selvitysten ja kunnallisteknisen suunnittelun palkkioita, vaan näistä aiheutuvat kustannukset maanomistaja korvaa täysimääräisinä. Maanomistaja sitoutuu luovuttamaan kaavaa koskevan aineiston kaikkine oikeuksineen kunnan omistukseen ja vapaaseen käyttöön. Kaavan laatimisesta aiheutuvat kustannukset tulee maksaa kunnalle kahdessa erässä siten, että ensimmäinen erä (2500 ) tulee maksuun sen jälkeen, kun kaavaluonnos on pidetty julkisesti nähtävillä ja toinen erä (2500 ) valtuuston hyväksyttyä kaavan ja valitusajan päätyttyä, kuitenkin ennen kuin kaavan hyväksymispäätöksestä kuulutetaan. 6. Alueet, jotka maanomistaja luovuttaa kunnalle tai kunnallistekniikan toteuttamisesta huolehtivalle muulle yhteisölle tai yhtiölle käyttöoikeudella Maanomistaja luovuttaa korvauksetta: Oikeuden sijoittaa sopimuksessa tarkoitetulle alueelle tarpeellisiksi katsottavia vesihuoltolaitteita, kaukolämpöjohtoja, tietoliikennekaapeleita, puhelinjohtoja / -kaapeleita sekä sähköjohtoja / -kaapeleita ja niihin liittyviä laitteita. Korvausta ei suoriteta myöskään sijoittamisesta aiheutuvasta haitasta. Nämä oikeudet kunta tai yhteisö saa tämän sopimuksen allekirjoituspäivästä. 7. Alueet, joihin maanomistaja luovuttaa kunnalle omistusoikeuden Maanomistaja luovuttaa kunnalle vastikkeetta ja rasituksista vapaina kaikki alueelle hyväksyttävään kaavaan sisältyvät omistamansa yleiset alueet ja katualueet erillisellä luovutuskirjalla. Yleisten alueiden ja katualueiden luovutuksesta laaditaan kiinteistökaupan määrämuodossa oleva esisopimus sen jälkeen, kun asemakaavaluonnos on ollut julkisesti nähtävillä ja lopullinen luovutuskirja ennen kuin asemakaavan voimaantulosta kuulutetaan.\n3 8. Katujen ja kunnallistekniikan rakentamisesta suoritettava korvaus Mikäli kaavaratkaisun myötä tulee rakennettavaksi uutta katu- tai kunnallisteknistä verkostoa tai olevaan verkostoon täytyy tehdä muutoksia, korvaa maanomistaja kunnalle verkoston rakentamisesta aiheutuvat kustannukset täysimääräisinä. Katujen ja kunnallisteknisen verkoston rakentamista ja korvaamista koskeva maankäyttösopimus laaditaan sen jälkeen, kun asemakaavaluonnos on ollut julkisesti nähtävillä. 9. Asemakaava-aluetta palvelevien taajamaympäristön kehittämishankkeiden toteuttamiseksi suoritettava korvaus 10. Sopimuksen noudattamista koskevat ehdot Mikäli maanomistajan omistamille kiinteistöille asemakaavan muutoksen myötä tuleva rakennusoikeuden lisäyksen määrä on suurempi kuin 500 krs-m 2, maksaa maanomistaja kunnalle taajamaympäristön kehittämishankkeiden toteuttamiseen korvausta 32,5 / krs-m 2 siltä osin kuin rakennusoikeuden lisäyksen määrä ylittää 500 krs-m 2 :ä (Sotkamon kunnan maankäyttöpoliittisen ohjelman mukainen ympäristö- ja maankäyttöraha). Tästä kunnalle maksettavasta korvauksesta vähennetään kunnalle luovutettavien muiden yleisten alueiden kuin katualueiden arvona 1 / m 2. Mikäli luovutettavien alueiden arvo on suurempi kuin kunnalle maksettavan korvauksen määrä, ei kunta maksa ylimenevältä osalta korvausta maanomistajille. Mikäli tässä sopimuksessa edellytetyn maksun tai korvauksen suoritus viivästyy, on erääntyneelle erälle suoritettava korkolain mukainen vuotuinen viivästymiskorko eräpäivästä maksupäivään. Maanomistaja ei saa siirtää tätä sopimusta osittain tai kokonaan kolmannelle ilman kunnan suostumusta. Mikäli maanomistaja luovuttaa sopimusalueen osittain tai kokonaan kolmannelle tämän sopimuksen voimassa ollessa, maanomistaja vastaa edelleen kuntaan nähden tämän sopimuksen mukaisista velvoitteista siihen saakka, kunnes kunnan ja uuden sopimusosapuolen välillä on allekirjoitettu sopimus. Tämän sopimuksen ehdot sitovat maanomistajaa allekirjoituspäivästä lukien ja kuntaa siitä lähtien, kun kunnanhallituksen päätös sopimuksen hyväksymisestä on saanut lainvoiman. Tätä sopimusta koskevat erimielisyydet, joita sopijapuolet eivät pysty neuvotteluissa ratkaisemaan, ratkaistaan Kainuun käräjäoikeudessa.\n4 10. Sopimuksen teko: Tätä sopimusta on tehty kolme yhtäpitävää kappaletta, yksi kullekin sopijapuolelle Sotkamossa xx. päivänä kuuta 2014 SOTKAMON KUNTA Petri Kauppinen kunnanjohtaja Paula Halonen hallintojohtaja Hyväksymme tämän sopimuksen ehdot ja sitoudun niitä noudattamaan Sotkamossa xx. päivänä kuuta 2014 MAXI-PROPERTIES OY Paavo Saastamoinen\nYHTEISTOIMINTASOPIMUS Liite 1\nYHTEISTOIMINTASOPIMUS Liite 1 1. Sopijapuolet 1.1. Raahen kaupunki, Y-tunnus 1791817-6 Osoite: PL 62 92100 Raahe jäljempänä kaupunki 1.2. Rakennusliike Lapti Oy, Y-tunnus 0788291-5 perustettavan yhtiön\nSOPIMUS KIINTEISTÖ OY PINETTAN KANSSA ASEMAKAAVOITUKSEN KÄYNNISTÄMISES- TÄ KOSKIEN KIINTEISTÖÄ\n1 SALON KAUPUNKI Kaupunginhallitus SOPIMUS KIINTEISTÖ OY PINETTAN KANSSA ASEMAKAAVOITUKSEN KÄYNNISTÄMISES- TÄ KOSKIEN KIINTEISTÖÄ 734-530-1-37 1. SOPIMUSOSAPUOLET 2. SOPIMUSALUE Salon kaupunki, jäljempänä


Myyjän tulee ilmoittaa toimistomme sähköpostiosoitteeseen: info(at)autoraha.fi vanhan velan tiedot (määrä, tilinumero, viitenumero ja sähköpostiosoite, mihin kauppakirjat voi lähettää). Viimeistään vuorokautta, ennen kaupantekoa.\nMinulla on aikaisempi rahoitus autossa toiselta rahoitusyhtiöltä. Onnistuuko rahoituksen siirto teille?\nRahoitustarjous on voimassa kerrallaan kolme kuukautta.\nLisätietoja löytyy LähiTapiola Rahoituksen sivuilta tai voitte olla puhelimitse yhteydessä LähiTapiola Rahoituksen asiakaspalveluun.\nLuotonantajan mukaan korvaus määräytyy kuluttajaluottodirektiivin § 28 ja § 29 mukaisesti. Olkaa tässä tilanteessa suoraan yhteydessä luotonantajaan LähiTapiola Rahoitukseen. Yhteystiedot löytyvät LähiTapiola Rahoituksen yhteystiedoista.\nTutustukaa rauhassa rahoitustarjoukseen ja liitteenä oleviin kaupanteko-ohjeisiin. Tämän jälkeen voitte olla yhteydessä Autorahan toimistoon, joko puhelimitse tai sähköpostitse.\nKauppatilanteessa tulee ostajalla olla mukana: älypuhelin, tabletti tai tietokone, jolla pääsette sähköpostiinne, nettipankkitunnukset ja ajokortti. Myyjällä eli auton omistajalla tulee olla mukana henkilöllisyystodistus ja Traficomin varmenne.\nMyyjän tulee viedä auto joko määräaikaiskatsastukseen tai rahoitustarkastukseen, mikäli edellisestä katsastuksesta on kulunut yli kaksi kuukautta. Katsastuksen tulee olla hyväksytty, ennen kuin kaupat voidaan tehdä.\nMikäli olette saaneet tingittyä auton hintaa, niin olkaa yhteydessä Autorahan toimistoon, niin saamme muokattua rahoitustarjouksen kauppahinnan oikeaksi.\nMitkä vakuutukset tarvitaan autoon, mikä otan rahoituksen teidän kauttanne?\nVoinko ottaa itse vakuutukset etukäteen ostettavaan autoon?\nKyllä. Huolehtikaa kuitenkin, että vakuutuksessa auton omistajaksi on merkitty omistajaksi LähiTapiola Rahoitus Oy (2856773-8) ja teidät haltijaksi. Osamaksurahoituksessa (aloituskorko pienempi kuin 7,9 %) tulee olla vähintään kasko rahoitusturvalla ja liikennevakuutus. Kevytosamaksurahoituksessa tulee olla vähintään liikennevakuutus. Vakuutukset tulee olla voimassa kaupantekohetkellä ja vakuutusvahvistus tulee lähettää info(a)autoraha.fi sähköpostiosoitteeseen.\nVoimme rahoittaa myös tuontiautoja, mikäli ne ovat rekisteröity Suomeen ja niistä on verot maksettu.\nOlen saanut rahoitustarjouksen teiltä, mutta eri autoon mitä olen nyt ostamassa. Miten tulee toimia?\nRahoitustarjous on aina autokohtainen. Voitte tehdä uuden luottohakemuksen uuteen kohteeseen.\nAutoa myy yritys, pystyttekö rahoittamaan autoa?\nVoimme rahoittaa yritykseltä ostettavia autoa, mikäli myyjänä on muu kuin autoliike. Kaupassa tulee olla yritykseltä paikalla henkilö, jolla on nimenkirjoitusoikeus.\nKyllä. Mikäli olette ostamassa yrityksellenne autoa, tulee teidän ilmoittaa yrityksenne tiedot hakemusta tehdessänne.